# Il-Ġurnal Uffiċjali C 256/2019

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 256 |
| | |
| Edizzjoni bil-Malti | Informazzjoni u Avviżi | Volum 6230 ta' Lulju 2019 |

ISSN 1977-0987

Il-Ġurnal Uffiċjali

tal-Unjoni Ewropea

C 256

Edizzjoni bil-Malti

Informazzjoni u Avviżi

Volum 6230 ta' Lulju 2019

---

| Werrej | Paġna |
| --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2019/C 256/01 | Rata tal-kambju tal-euro | 1 |

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2019/C 256/01

Rata tal-kambju tal-euro

1

---

| | V   Avviżi |
| --- | --- |
| | PROĊEDURI AMMINISTRATTIVI |
| | Iċ-Ċentru Ewropew għall-Iżvilupp ta’ Taħriġ Professjonali |
| 2019/C 256/02 | Sejħa miftuħa għall-proposti — GP/DSI/ReferNet_FPA/001/19 — ReferNet — In-Netwerk Ewropew ta’ Għarfien Espert għall-Edukazzjoni u t-Taħriġ Vokazzjonali ETV) tas-Cedefop | 2 |
| | PROĊEDURI DWAR L-IMPLIMENTAZZJONI TAL-POLITIKA KUMMERĊJALI KOMUNI |
| | Il-Kummissjoni Ewropea |
| 2019/C 256/03 | Avviż ta' bidu ta'proċediment antidumping dwar l-importazzjonijiet ta' ċertu alkoħol polyvinyl li joriġina fir-Repubblika tal-Poplu taċ-Ċina | 4 |
| | PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI |
| | Il-Kummissjoni Ewropea |
| 2019/C 256/04 | Notifika minn qabel ta' konċentrazzjoni (Il-Każ M.9427 — The Carlyle Group/Forgital Italy) — Każ li jista' jiġi kkunsidrat għal proċedura ssimplifikata (
  1
  ) | 19 |
| 2019/C 256/05 | Notifika minn qabel ta' konċentrazzjoni (Il-Każ M.9369 — PAI Partners/Wessanen) (
  1
  ) | 20 |
| | ATTI OĦRAJN |
| | Il-Kummissjoni Ewropea |
| 2019/C 256/06 | Pubblikazzjoni ta’ applikazzjoni għar-reġistrazzjoni ta’ isem skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel | 21 |

V   Avviżi

PROĊEDURI AMMINISTRATTIVI

Iċ-Ċentru Ewropew għall-Iżvilupp ta’ Taħriġ Professjonali

2019/C 256/02

Sejħa miftuħa għall-proposti — GP/DSI/ReferNet_FPA/001/19 — ReferNet — In-Netwerk Ewropew ta’ Għarfien Espert għall-Edukazzjoni u t-Taħriġ Vokazzjonali ETV) tas-Cedefop

2

PROĊEDURI DWAR L-IMPLIMENTAZZJONI TAL-POLITIKA KUMMERĊJALI KOMUNI

Il-Kummissjoni Ewropea

2019/C 256/03

Avviż ta' bidu ta'proċediment antidumping dwar l-importazzjonijiet ta' ċertu alkoħol polyvinyl li joriġina fir-Repubblika tal-Poplu taċ-Ċina

4

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

2019/C 256/04

Notifika minn qabel ta' konċentrazzjoni (Il-Każ M.9427 — The Carlyle Group/Forgital Italy) — Każ li jista' jiġi kkunsidrat għal proċedura ssimplifikata (
  1
  )

1

19

2019/C 256/05

Notifika minn qabel ta' konċentrazzjoni (Il-Każ M.9369 — PAI Partners/Wessanen) (
  1
  )

1

20

ATTI OĦRAJN

Il-Kummissjoni Ewropea

2019/C 256/06

Pubblikazzjoni ta’ applikazzjoni għar-reġistrazzjoni ta’ isem skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

21

---

| | |
| --- | --- |
| | (1)   Test b'rilevanza għaż-ŻEE. |

---

(1)   Test b'rilevanza għaż-ŻEE.

1

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 30.7.2019 | MT | Il-Ġurnal Uffiċjali tal-Unjoni Ewropea | C 256/1 |
| --- | --- | --- | --- |

30.7.2019

MT

Il-Ġurnal Uffiċjali tal-Unjoni Ewropea

C 256/1

---

Rata tal-kambju tal-euro (1)

Id-29 ta’ Lulju 2019

(2019/C 256/01)

1 euro =

| | Munita | Rata tal-kambju |
| --- | --- | --- |
| USD | Dollaru Amerikan | 1,1119 |
| JPY | Yen Ġappuniż | 120,81 |
| DKK | Krona Daniża | 7,4668 |
| GBP | Lira Sterlina | 0,90443 |
| SEK | Krona Żvediża | 10,5773 |
| CHF | Frank Żvizzeru | 1,1037 |
| ISK | Krona Iżlandiża | 135,90 |
| NOK | Krona Norveġiża | 9,6935 |
| BGN | Lev Bulgaru | 1,9558 |
| CZK | Krona Ċeka | 25,613 |
| HUF | Forint Ungeriż | 327,23 |
| PLN | Zloty Pollakk | 4,2806 |
| RON | Leu Rumen | 4,7287 |
| TRY | Lira Turka | 6,2560 |
| AUD | Dollaru Awstraljan | 1,6110 |
| CAD | Dollaru Kanadiż | 1,4645 |
| HKD | Dollaru ta' Hong Kong | 8,6937 |
| NZD | Dollaru tan-New Zealand | 1,6796 |
| SGD | Dollaru tas-Singapor | 1,5250 |
| KRW | Won tal-Korea t'Isfel | 1 316,82 |
| ZAR | Rand ta' l-Afrika t'Isfel | 15,8158 |
| CNY | Yuan ren-min-bi Ċiniż | 7,6648 |
| HRK | Kuna Kroata | 7,3805 |
| IDR | Rupiah Indoneżjan | 15 588,84 |
| MYR | Ringgit Malażjan | 4,5866 |
| PHP | Peso Filippin | 56,720 |
| RUB | Rouble Russu | 70,6300 |
| THB | Baht Tajlandiż | 34,308 |
| BRL | Real Brażiljan | 4,2104 |
| MXN | Peso Messikan | 21,2046 |
| INR | Rupi Indjan | 76,4740 |

Munita

Rata tal-kambju

USD

Dollaru Amerikan

1,1119

JPY

Yen Ġappuniż

120,81

DKK

Krona Daniża

7,4668

GBP

Lira Sterlina

0,90443

SEK

Krona Żvediża

10,5773

CHF

Frank Żvizzeru

1,1037

ISK

Krona Iżlandiża

135,90

NOK

Krona Norveġiża

9,6935

BGN

Lev Bulgaru

1,9558

CZK

Krona Ċeka

25,613

HUF

Forint Ungeriż

327,23

PLN

Zloty Pollakk

4,2806

RON

Leu Rumen

4,7287

TRY

Lira Turka

6,2560

AUD

Dollaru Awstraljan

1,6110

CAD

Dollaru Kanadiż

1,4645

HKD

Dollaru ta' Hong Kong

8,6937

NZD

Dollaru tan-New Zealand

1,6796

SGD

Dollaru tas-Singapor

1,5250

KRW

Won tal-Korea t'Isfel

1 316,82

ZAR

Rand ta' l-Afrika t'Isfel

15,8158

CNY

Yuan ren-min-bi Ċiniż

7,6648

HRK

Kuna Kroata

7,3805

IDR

Rupiah Indoneżjan

15 588,84

MYR

Ringgit Malażjan

4,5866

PHP

Peso Filippin

56,720

RUB

Rouble Russu

70,6300

THB

Baht Tajlandiż

34,308

BRL

Real Brażiljan

4,2104

MXN

Peso Messikan

21,2046

INR

Rupi Indjan

76,4740

---

(1)  Sors: rata tal-kambju ta' referenza ppubblikata mill-Bank Ċentrali Ewropew.

---

V Avviżi

PROĊEDURI AMMINISTRATTIVI

Iċ-Ċentru Ewropew għall-Iżvilupp ta’ Taħriġ Professjonali

| 30.7.2019 | MT | Il-Ġurnal Uffiċjali tal-Unjoni Ewropea | C 256/2 |
| --- | --- | --- | --- |

30.7.2019

MT

Il-Ġurnal Uffiċjali tal-Unjoni Ewropea

C 256/2

---

Sejħa miftuħa għall-proposti — GP/DSI/ReferNet_FPA/001/19

ReferNet — In-Netwerk Ewropew ta’ Għarfien Espert għall-Edukazzjoni u t-Taħriġ Vokazzjonali ETV) tas-Cedefop

(2019/C 256/02)

1.   Objettivi u deskrizzjoni

Bl-objettiv li jiġi stabblit netwerk Ewropew ta’ għarfien espert għall-ETV – ReferNet –, din is-sejħa għandha l-għan li tagħżel applikant wieħed minn kull pajjiż eleġibbli (l-Istati Membri tal-UE, l-Iżlanda u n-Norveġja) li miegħu Cedefop ser jikkonkludi ftehim qafas ta’ sħubija ta’ erba’ snin, u ma’ kull applikant li jintgħażel jikkonkludi ftehim speċifiku ta’ għotja għal pjan ta’ ħidma li għandu jitwettaq fl-2020.

Imwaqqaf fl-1975 u bbażat fil-Greċja sa mill-1995, iċ-Ċentru Ewropew għall-Iżvilupp ta’ Taħriġ Vokazzjonali (Cedefop) huwa aġenzija tal-Unjoni Ewropea (UE). Rikonoxxut bħala sors awtorevoli ta’ informazzjoni u għarfien espert dwar l-ETV, il-ħiliet u l-kwalifiki, il-missjoni tiegħu huwa li jappoġġa l-iżvilupp ta’ politika Ewropea dwar l-edukazzjoni u t-taħriġ vokazzjonali (ETV) u li jikkontribwixxi għall-implimentazzjoni tagħha.

ReferNet huwa n-netwerk Ewropew ta’ Cedefop għal informazzjoni dwar l-ETV. Il-missjoni ddedikata għal ReferNet hija li dan jappoġġa lil Cedefop billi jirrapporta dwar sistemi nazzjonali tal-ETV u dwar żviluppi ta’ politika u billi jgħolli l-viżibbiltà tal-ETV u tal-prodotti ta’ Cedefop. Dan jinkludi 30 membru magħrufin bħala s-sħab nazzjonali ta’ ReferNet mill-Istati Membri tal-UE, mill-Iżlanda u min-Norveġja. Is-sħab nazzjonali ta’ ReferNet huma istituzzjonijiet ewlenin involuti fl-ETV jew fil-politiki tas-suq tax-xogħol fil-pajjiż li jirrappreżentaw.

Il-ftehimiet qafas ta’ sħubija jiġu implimentati permezz ta’ ftehimiet speċifiċi ta’ għotja annwali. Għaldaqstant, l-applikanti mhux biss għandhom jissottomettu proposta għall-ftehim qafas ta’ erba’ snin (li, jekk tintgħażel, twassal għall-firma ta’ Ftehim Qafas ta’ Sħubija għas-snin 2020 sa 2023) iżda wkoll l-applikazzjoni tal-għotja għall-azzjoni tal-2020 (li tista’ twassal għall-firma ta’ Ftehim Speċifiku ta’ Għotja għas-sena 2020). L-applikant irid juri l-kapaċità tiegħu li jwettaq l-attivitajiet kollha previsti matul il-perjodu ta’ erba’ snin u jiżgura kofinanzjament xieraq għall-implimentazzjoni tal-kompiti mitluba.

2.   Il-Baġit u t-tul tal-proġett

Il-baġit stmat disponibbli għall-perjodu ta’ erba’ snin tal-ftehimiet qafas ta’ sħubija jammonta għal EUR 4 000 000, skont id-deċiżjonijiet annwali tal-Awtorità Baġitarja.

Il-baġit totali disponibbli għall-pjan ta’ ħidma annwali tal-2020 (tul tal-proġett: 12-il xahar) se jkun EUR 980 000 għat-30 sieħeb (mit-28 Stat Membru tal-UE, l-Iżlanda u n-Norveġja).

L-għotja tvarja skont il-popolazzjoni tal-pajjiż u tingħata għat-twettiq ta’ pjan ta’ ħidma annwali. Il-baġit totali disponibbli għall-pjan ta’ ħidma tal-2020 sejjer jitqassam fuq bażi ta’ tliet gruppi ta’ pajjiżi skont il-popolazzjoni tal-pajjiż:

| — | Grupp ta’ pajjiżi 1: il-Kroazja, Ċipru, l-Estonja, il-Latvja, il-Litwanja, il-Lussemburgu, Malta, is-Slovenja u l-Iżlanda. L-ammont massimu tal-għotja: EUR 23 615. |
| --- | --- |

—

Grupp ta’ pajjiżi 1: il-Kroazja, Ċipru, l-Estonja, il-Latvja, il-Litwanja, il-Lussemburgu, Malta, is-Slovenja u l-Iżlanda. L-ammont massimu tal-għotja: EUR 23 615.

| — | Grupp ta’ pajjiżi 2: l-Awstrija, il-Belġju, il-Bulgarija, iċ-Ċekja, id-Danimarka, il-Finlandja, il-Greċja, l-Ungerija, l-Irlanda, in-Netherlands, il-Portugall, ir-Rumanija, is-Slovakkja, l-Iżvezja u n-Norveġja. L-ammont massimu tal-għotja: EUR 33 625. |
| --- | --- |

—

Grupp ta’ pajjiżi 2: l-Awstrija, il-Belġju, il-Bulgarija, iċ-Ċekja, id-Danimarka, il-Finlandja, il-Greċja, l-Ungerija, l-Irlanda, in-Netherlands, il-Portugall, ir-Rumanija, is-Slovakkja, l-Iżvezja u n-Norveġja. L-ammont massimu tal-għotja: EUR 33 625.

| — | Grupp ta’ pajjiżi 3: Franza, il-Ġermanja, l-Italja, il-Polonja, Spanja, ir-Renju Unit (1). L-ammont massimu tal-għotja: EUR 43 620. |
| --- | --- |

—

Grupp ta’ pajjiżi 3: Franza, il-Ġermanja, l-Italja, il-Polonja, Spanja, ir-Renju Unit (1). L-ammont massimu tal-għotja: EUR 43 620.

L-għotja tal-Unjoni hija kontribuzzjoni finanzjarja għall-ispejjeż tal-benefiċjarju (u/jew tal-kobenefiċjarji) li jridu jiġu ssupplimentati bil-kontribuzzjoni finanzjarja tagħhom stess u/jew kontribuzzjonijiet lokali, reġjonali, nazzjonali u/jew privati. Il-kontribuzzjoni totali tal-Unjoni ma għandhiex taqbeż is-70 % tal-ispejjeż eliġibbli.

Cedefop jirriserva d-dritt li ma jagħtix il-baġit totali disponibbli.

3.   Kriterji ta’ eliġibbiltà

Biex ikunu eliġibbli, l-applikanti għandhom jissodisfaw ir-rekwiżiti li ġejjin:

| (a) | ikunu organizzazzjoni pubblika jew privata, bi status legali u b’personalità ġuridika (persuni fiżiċi, jiġifieri individwi, mhumiex eliġibbli); |
| --- | --- |

(a)

ikunu organizzazzjoni pubblika jew privata, bi status legali u b’personalità ġuridika (persuni fiżiċi, jiġifieri individwi, mhumiex eliġibbli);

| (b) | ikollhom is-sede tagħhom irreġistrata f’pajjiż fejn l-għotja tiġi applikata, jiġifieri f’wieħed minn dawn li ġejjin:






  — | L-UE-28 (l-Awstrija, il-Belġju, il-Bulgarija, il-Kroazja, Ċipru, iċ-Ċekja, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, in-Netherlands, il-Polonja, il-Portugall, ir-Rumanija, is-Slovakkja, is-Slovenja, Spanja, l-Iżvezja, ir-Renju Unit (2)); |
| --- | --- | --- |

(b)

ikollhom is-sede tagħhom irreġistrata f’pajjiż fejn l-għotja tiġi applikata, jiġifieri f’wieħed minn dawn li ġejjin:

—

L-UE-28 (l-Awstrija, il-Belġju, il-Bulgarija, il-Kroazja, Ċipru, iċ-Ċekja, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, in-Netherlands, il-Polonja, il-Portugall, ir-Rumanija, is-Slovakkja, is-Slovenja, Spanja, l-Iżvezja, ir-Renju Unit (2));

| — | pajjiżi assoċjati (l-Iżlanda u n-Norveġja). |
| --- | --- |

—

pajjiżi assoċjati (l-Iżlanda u n-Norveġja).

4.   Skadenza

L-applikazzjonijiet għall-ftehim qafas ta’ sħubija jridu jiġu sottomessi mhux aktar tard mill-1 ta’ Ottubru 2019.

5.   Aktar informazzjoni

L-ispeċifikazzjonijiet dettaljati tas-sejħa għall-proposti, il-formola tal-applikazzjoni u l-annessi tagħha se jkunu disponibbli fuq is-sit web tas-Cedefop mill-31 ta’ Lulju 2019 fuq l-indirizz li ġej:

http://www.cedefop.europa.eu/about-cedefop/public-procurement

L-applikazzjonijiet għandhom ikunu konformi mar-rekwiżiti stabbiliti fit-test sħiħ tas-sejħa u għandhom jiġu sottomessi fuq il-formoli uffiċjali pprovduti.

L-evalwazzjoni tal-proposti se tkun ibbażata fuq il-prinċipji ta’ trasparenza u ta’ trattament ugwali.

L-applikazzjonijiet kollha sottomessi se jkunu evalwati minn kumitat ta’ esperti fuq il-kriterji tal-eliġibbiltà, l-esklużjoni, l-għażla u l-għoti stabbiliti fil-verżjoni tat-test komplet tas-sejħa.

---

(1)  Jekk ir-Renju Unit joħroġ mill-UE matul il-perjodu ta’ għotja mingħajr ma jikkonkludi l-ebda ftehim mal-UE li jiżgura b’mod partikolari li applikanti Brittaniċi jkomplu jkunu eliġibbli, dawn ma jkomplux jirċievu l-finanzjament tal-UE u jkun meħtieġ li ma jkomplux bil-proġett abbażi tal-Artikolu II.17.2.2 q tal-Ftehim Qafas ta’ Sħubija, li jintemm.

(2)  Ara nota 1 f’qiegħ il-paġna

---

PROĊEDURI DWAR L-IMPLIMENTAZZJONI TAL-POLITIKA KUMMERĊJALI KOMUNI

Il-Kummissjoni Ewropea

| 30.7.2019 | MT | Il-Ġurnal Uffiċjali tal-Unjoni Ewropea | C 256/4 |
| --- | --- | --- | --- |

30.7.2019

MT

Il-Ġurnal Uffiċjali tal-Unjoni Ewropea

C 256/4

---

Avviż ta' bidu ta'proċediment antidumping dwar l-importazzjonijiet ta' ċertu alkoħol polyvinyl li joriġina fir-Repubblika tal-Poplu taċ-Ċina

(2019/C 256/03)

Il-Kummissjoni Ewropea (“il-Kummissjoni”) irċeviet ilment f'konformità mal-Artikolu 5 tar-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament bażiku”), li jallega li importazzjonijiet ta' ċertu alkoħol polyvinyl (“PVA”) li joriġinaw fir-Repubblika tal-Poplu taċ-Ċina, qed ikunu l-oġġett ta' dumping u b'hekk qegħdin ikunu ta' dannu (2) għall-industrija tal-Unjoni.

1.   Ilment

L-ilment tressaq fid-19 ta' Ġunju 2019 minn Kuraray Europe GmbH (“l-ilmentatur”) li tirrappreżenta aktar minn 60 % tal-produzzjoni totali tal-Unjoni ta' ċerti filtri tal-fowm taċ-ċeramika.

Verżjoni pubblika tal-ilment u l-analiżi tal-livell ta' sostenn għall-ilment minn produtturi tal-Unjoni huma disponibbli fil-fajl li jista' jiġi eżaminat mill-partijiet interessati. It-Taqsima 5.6 ta' dan l-Avviż tipprovdi informazzjoni dwar l-aċċess għall-fajl mill-partijiet interessati.

2.   Prodott li qed jiġi investigat

Il-prodott suġġett għal din l-investigazzjoni huwa ċertu PVA f'forma ta' reżina ta' omopolimeru b'viskożità (imkejla f'soluzzjoni ta' 4 %) ta' 3 mPas jew iżjed iżda mhux aktar minn 61 mPas u bi grad ta' idroliżi ta' 80,0 mol % jew aktar iżda mhux aktar minn 99,9 mol % (“il-prodott li qed jiġi investigat”). Il-PVA jintuża l-aktar bħala addittiv, prekursur jew aġent minn għadd kbir ta' industriji tal-Unjoni.

Il-partijiet interessati kollha li jixtiequ jippreżentaw informazzjoni dwar l-ambitu tal-prodott iridu jagħmlu dan fi żmien 10 ijiem mid-data tal-pubblikazzjoni ta' dan l-Avviż (3).

3.   Allegazzjoni ta' dumping

Il-prodott li allegatament qed ikun oġġett ta' dumping huwa l-prodott li qiegħed jiġi investigat, li joriġina mir-Repubblika tal-Poplu taċ-Ċina (“il-pajjiż ikkonċernat”), u li bħalissa jaqa' taħt il-kodiċi NM ex 3905 30 00 (kodiċi TARIC 3905300091). Il-kodiċi NM u l-kodiċi TARIC qed jingħataw biss għall-informazzjoni.

L-ilmentatur sostna li mhux xieraq li jintużaw prezzijiet u kostijiet domestiċi fil-pajjiż ikkonċernat minħabba l-eżistenza ta' distorsjonijiet sinifikanti fis-sens tal-punt (b) tal-Artikolu 2(6a) tar-Regolament bażiku.

Biex jissostanzja l-allegazzjonijiet ta' distorsjonijiet sinifikanti, l-ilmentatur straħ fuq l-informazzjoni li tinsab fid-“Dokument ta' Ħidma tal-Persunal tal-Kummissjoni dwar Distorsjonijet Sinifikanti fl-Ekonomija tar-Repubblika tal-Poplu taċ-Ċina għal Skopijiet ta' Investigazzjonijiet ta' Difiża Kummerċjali” (“ir-rapport tal-pajjiż”) prodott mis-servizzi tal-Kummissjoni fl-20 ta' Diċembru 2017 li jiddeskrivi ċ-ċirkustanzi speċifiċi tas-suq fil-pajjiż ikkonċernat. B'mod partikolari, l-ilmentatur iddikjara li l-produzzjoni u l-bejgħ tal-prodott investigat huma potenzjalment affettwati mill-fatturi msemmija, inter alia, fit-Taqsima 4.2.1 “Struttura tas-Sistema tal-Ippjanar Ċiniża”, it-Taqsima 10.1.1 “Ħarsa Ġenerali lejn is-Suq tal-Enerġija”, it-Taqsima 10.1.2 “Pjanijiet” fis-settur tal-Enerġija, it-Taqsima 10.2.1.2 “Differenza fil-prezz kbira ħafna”, it-Taqsima 11.2 “Aċċess għall-kapital”, it-Taqsima 11.4.4.1 u “Kumpaniji Zometa” tar-rapport, Taqsima 11.4.4. “Rispons tal-Gvern għal Riskju ta' Dejn”, Taqsima 16.2.5 “Intrapriżi tal-Istat” fis-Settur tal-Kimika, Taqsima 16.3 “Il-Qafas Regolatorju/Miri Kwantitattivi għall-Iżvilupp” u t-Taqsima 16.2.6 “Kapaċità eċċessiva” tar-rapport tal-pajjiż.

Barra minn hekk, l-ilmentatur irrefera għall-Pjani ta' Ħames Snin rilevanti (“FYP”) ippubblikati mill-Gvern taċ-Ċina, inkluż it-12-il FYP li jiffoka fuq l-ibbilanċjar mill-ġdid tal-ekonomija, il-mitigazzjoni tal-inekwità soċjali u l-konservazzjoni tal-ambjent; It-13-il FYP għall-Iżvilupp tal-Gass Naturali u rapporti mill-Economist u l-OECD.

B'riżultat ta' dan, fid-dawl tal-Artikolu 2(6a) tar-Regolament bażiku, l-allegazzjoni ta' dumping hija bbażata fuq tqabbil ta' valur normali maħdum fuq il-bażi tal-kostijiet tal-produzzjoni u tal-bejgħ li jirriflettu prezzijiet jew punti ta' riferiment f'pajjiż rappreżentattiv xieraq, mal-prezz tal-esportazzjoni (fil-livell ta' kif joħroġ mill-fabbrika) tal-prodott li qed jiġi investigat mill-pajjiż ikkonċernat meta mibjugħ għall-esportazzjoni lejn l-Unjoni. Fuq dik il-bażi, il-marġnijiet ta' dumping ikkalkulati huma sinifikanti għall-pajjiż ikkonċernat.

Fid-dawl tal-informazzjoni disponibbli, il-Kummissjoni tqis li teżisti biżżejjed evidenza, skont l-Artikolu 5(9) tar-Regolament bażiku, li turi li, minħabba li hemm distorsjonijiet sinifikanti li jaffettwaw il-prezzijiet u l-kostijiet, l-użu ta' prezzijiet u kostijiet domestiċi fil-pajjiż ikkonċernat mhuwiex xieraq, u dan jirrikjedi li tinbeda investigazzjoni fuq il-bażi tal-Artikolu 2(6a) tar-Regolament bażiku.

Ir-rapport dwar il-pajjiż huwa disponibbli fil-fajl għall-ispezzjoni minn partijiet interessati u fis-sit web ta' DĠ Kummerċ (4).

4.   Allegazzjoni ta' dannu u kawżalità

L-ilmentatur ipprovda evidenza li l-importazzjonijiet tal-prodott li qed jiġi investigat mill-pajjiż ikkonċernat żdiedu kumplessivament f'termini assoluti u żdiedu f'termini ta' sehem mis-suq.

L-evidenza prima facie li ngħatat mill-ilmentatur turi li l-volum u l-prezzijiet tal-prodott importat li qiegħed jiġi investigat kellhom, fost konsegwenzi oħra, impatt negattiv fuq il-kwantitajiet mibjugħin, fuq il-livelli tal-prezzijiet mitluba u fuq is-sehem mis-suq tal-industrija tal-Unjoni, li rriżultaw f'effetti negattivi sostanzjali fuq il-prestazzjoni kumplessiva, is-sitwazzjoni finanzjarja u s-sitwazzjoni tal-impjiegi fl-industrija tal-Unjoni.

5.   Proċedura

Il-Kummissjoni, wara li stabbiliet u infurmat lill-Istati Membri, li l-ilment ġie ppreżentat mill-industrija tal-Unjoni jew f'isimha, u li hemm biżżejjed evidenza biex jiġi ġġustifikat il-bidu ta' proċediment, b'dan hija qed tiftaħ investigazzjoni skont l-Artikolu 5 tar-Regolament bażiku.

L-investigazzjoni se tistabbilixxi jekk il-prodott li qed jiġi investigat, li joriġina fil-pajjiż ikkonċernat, huwiex qed ikun oġġett ta' dumping u jekk l-importazzjonijiet li huma oġġett ta' dumping ikkawżawx dannu lill-industrija tal-Unjoni.

Jekk il-konklużjonijiet ikunu affermattivi, l-investigazzjoni se teżamina jekk l-impożizzjoni ta' miżuri tmurx kontra l-interessi tal-Unjoni skont l-Artikolu 21 tar-Regolament bażiku.

Ir-Regolament (UE) 2018/825 tal-Parlament Ewropew u tal-Kunsill (5), li daħal fis-seħħ fit-8 ta' Ġunju 2018, (il-pakkett tal-Modernizzazzjoni tat-TDI) daħħal, fost affarijiet oħra tibdiliet sinifikanti fl-iskeda ta' żmien u fl-iskadenzi li kienu applikabbli preċedentement fil-proċedimenti anti-dumping (6). B'mod partikolari, l-investigazzjonijiet se jsiru b'aktar ħeffa u kwalunkwe miżura proviżorja tista' tiġi imposta sa xahrejn iktar kmieni milli minn kif kien qabel. Il-limiti ta' żmien għall-partijiet interessati biex jipprovdu evidenza, b'mod partikolari fl-istadju bikri tal-investigazzjonijiet, tqassru.

5.1.   
  Il-perjodu ta' investigazzjoni u l-perjodu kkunsidrat

L-investigazzjoni ta' dumping u ta' dannu se tkopri l-perjodu mill-1 ta' Lulju 2018 sat-30 ta' Ġunju 2019 (“il-perjodu ta' investigazzjoni”). L-eżami tax-xejriet rilevanti għall-valutazzjoni tad-dannu se jkopri l-perjodu mill-1 ta' Jannar 2016 sa tmiem il-perjodu tal-investigazzjoni (“il-perjodu kkunsidrat”).

5.2.   
  Kummenti dwar l-ilment u l-bidu tal-investigazzjoni

Il-partijiet interessati kollha li jixtiequ jikkummentaw dwar l-ilment (inklużi kwistjonijiet li għandhom x'jaqsmu ma' dannu u ma' kawżalità) jew dwar kull aspett li jirrigwarda l-bidu tal-investigazzjoni (inkluż il-livell ta' sostenn għall-ilment) iridu jagħmlu dan fi żmien 37 jum mid-data tal-pubblikazzjoni ta' dan l-Avviż.

Kull talba għal seduta ta' smigħ fir-rigward tal-bidu tal-investigazzjoni trid tiġi ppreżentata fi żmien 15-il jum mid-data tal-pubblikazzjoni ta' dan l-Avviż.

5.3.   
  Proċedura ta' kif jiġi stabbilit id-dumping

Il-produtturi esportaturi (7) tal-prodott investigat mill-pajjiż ikkonċernat huma mistiedna jieħdu sehem fl-investigazzjoni tal-Kummissjoni.

5.3.1.   Investigazzjoni tal-produtturi esportaturi

5.3.1.1.   Proċedura għall-għażla tal-produtturi esportaturi li jridu jiġu investigati fil-pajjiż ikkonċernat

(a)   Kampjunar

Minħabba li jidher li hemm għadd kbir ta' produtturi esportaturi fil-pajjiż ikkonċernat involuti f'dan il-proċediment, u biex tlesti l-investigazzjoni fl-iskadenzi statutorji, il-Kummissjoni tista' tillimita l-produtturi esportaturi li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll “kampjunar”). It-teħid ta' kampjuni se jsir b'konformità mal-Artikolu 17 tar-Regolament bażiku.

B'hekk, sabiex il-Kummissjoni tkun tista' tiddeċiedi jekk huwiex meħtieġ kampjunar, u jekk dan ikun il-każ, biex tagħżel kampjun, il-produtturi esportaturi kollha, jew ir-rappreżentanti li jaġixxu f'isimhom, huma mitluba jipprovdu lill-Kummissjoni bl-informazzjoni dwar il-kumpaniji tagħhom, mitluba fl-Anness I ta' dan l-Avviż fi żmien sebat (7) ijiem mid-data tal-pubblikazzjoni ta' dan l-Avviż.

Biex tikseb l-informazzjoni li jidhrilha li tkun meħtieġa għall-għażla tal-kampjun ta' produtturi esportaturi, il-Kummissjoni kkuntattjat ukoll lill-awtoritajiet tal-pajjiż ikkonċernat u tista' tikkuntattja lil kwalunkwe assoċjazzjoni magħrufa tal-produtturi esportaturi.

Jekk ikun hemm bżonn ta' kampjun, il-produtturi esportaturi jistgħu jintgħażlu abbażi tal-ikbar volum rappreżentattiv ta' esportazzjonijiet lejn l-Unjoni li jista' jiġi investigat b'mod raġonevoli fiż-żmien disponibbli. Il-produtturi kollha magħrufa fil-pajjiż ikkonċernat, l-awtoritajiet tal-pajjiż ikkonċernat u l-assoċjazzjonijiet ta' produtturi fil-pajjiż ikkonċernat se jiġu nnotifikati mill-Kummissjoni, permezz tal-awtoritajiet tal-pajjiż ikkonċernat jekk ikun xieraq, dwar il-kumpaniji magħżula biex ikunu fil-kampjun.

Ladarba l-Kummissjoni tkun irċeviet l-informazzjoni meħtieġa biex tagħżel kampjun ta' produtturi esportaturi, hija tinforma lill-partijiet ikkonċernati bid-deċiżjoni tagħha dwar jekk humiex inklużi fil-kampjun. Il-produtturi esportaturi fil-kampjun ikollhom jippreżentaw kwestjonarju komplut fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, sakemm ma jkunx speċifikat mod ieħor.

Il-Kummissjoni se żżid nota li tirrifletti l-għażla tal-kampjun fil-fajl għall-ispezzjoni mill-partijiet interessati. Kwalunkwe kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun.

Kopja ta' dan il-kwestjonarju għall-produtturi esportaturi hija disponibbli fil-fajl għall-ispezzjoni mill-partijiet interessati u fis-sit web tad-DĠ Kummerċ: http://trade.ec.europa.eu/tdi/case_details.cfm?id=2405.

Il-kwestjonarju se jkun disponibbli wkoll għal kwalunkwe assoċjazzjoni magħrufa tal-produtturi esportaturi, u għall-awtoritajiet ta' dak il-pajjiż.

Mingħajr preġudizzju għall-applikazzjoni possibbli tal-Artikolu 18 tar-Regolament bażiku, il-produtturi esportaturi li jkunu kkompletaw l-Anness I fl-iskadenza speċifikata u li jkunu qablu li jiġu inklużi fil-kampjun iżda li ma jintgħażlux biex ikunu parti mill-kampjun se jitqiesu li jkunu kkooperaw (“produtturi esportaturi li kkooperaw iżda li mhumiex parti mill-kampjun”). Mingħajr preġudizzju għat-Taqsima 5.3.1(b) ta' hawn taħt, id-dazju anti-dumping li jista' jiġi applikat għall-importazzjonijiet mill-produtturi esportaturi li kkooperaw iżda li mhumiex parti mill-kampjun mhuwiex se jaqbeż il-marġni tal-medja ponderata ta' dumping stabbilit għall-produtturi esportaturi fil-kampjun (8).

(b)   Marġni ta' dumping individwali għall-produtturi esportaturi mhux inkluż fil-kampjun

Skont l-Artikolu 17(3) tar-Regolament bażiku, il-produtturi esportaturi li kkooperaw iżda li mhumiex parti mill-kampjun jistgħu jitolbu lill-Kummissjoni biex tistabbilixxi l-marġnijiet ta' dumping individwali tagħhom. Il-produtturi esportaturi li jixtiequ jagħmlu talba għal marġni ta' dumping individwali jridu jikkompletaw il-kwestjonarju u jirritornawh komplut kif xieraq fi żmien 30 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Kopja ta' dan il-kwestjonarju għall-produtturi esportaturi hija disponibbli fil-fajl għall-ispezzjoni mill-partijiet interessati u fis-sit web tad-DĠ Kummerċ: http://trade.ec.europa.eu/tdi/case_details.cfm?id=2405.

Il-Kummissjoni se teżamina jekk il-produtturi esportaturi li kkooperaw iżda li mhumiex parti mill-kampjun jistgħux jingħataw dazju individwali skont l-Artikolu 9(5) tar-Regolament bażiku.

Madankollu, il-produtturi esportaturi li kkooperaw iżda li mhumiex parti mill-kampjun li jitolbu marġni ta' dumping individwali, jenħtieġ li jkunu konxji li l-Kummissjoni xorta waħda tista' tiddeċiedi li ma tistabbilixxix il-marġni ta' dumping individwali tagħhom jekk, pereżempju, l-għadd ta' produtturi esportaturi li kkooperaw iżda li mhumiex parti mill-kampjun tant ikun kbir li tali stabbiliment ikun wisq diffiċli li jsir u minħabba fih l-investigazzjoni ma tkunx tista' titlesta fil-ħin.

5.3.2.   Proċedura addizzjonali fir-rigward tal-pajjiż ikkonċernat soġġett għal distorsjonijiet sinifikanti

Soġġett għad-dispożizzjonijiet ta' dan l-Avviż, il-partijiet interessati kollha huma b'dan mistiedna jesprimu l-opinjonijiet tagħhom, jippreżentaw l-informazzjoni u jipprovdu evidenza ta' sostenn dwar l-applikazzjoni tal-Artikolu 2(6a) tar-Regolament bażiku. Sakemm ma jkunx speċifikat mod ieħor, din l-informazzjoni u l-evidenza ta' sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta' dan l-Avviż.

Skont il-punt (e) tal-Artikolu 2(6a) tar-Regolament bażiku, il-Kummissjoni, ftit wara l-bidu tal-investigazzjoni, permezz ta' nota għall-fajl għall-ispezzjoni mill-partijiet interessati, se tinforma lill-partijiet fl-investigazzjoni dwar is-sorsi rilevanti, kif ukoll dwar l-għażla ta' pajjiż terz rappreżentattiv adattat, fejn ikun xieraq, li beħsiebha tuża għad-determinazzjoni tal-valur normali skont l-Artikolu 2(6a). Il-partijiet fl-investigazzjoni għandhom jingħataw 10 ijiem biex jikkummentaw dwar in-nota, skont il-punt (e) tal-Artikolu 2(6a).

Skont l-informazzjoni disponibbli għall-Kummissjoni, it-Turkija tista' tkun pajjiż terz xieraq potenzjalment rappreżentattiv. Bl-għan li finalment tagħżel il-pajjiż terz rappreżentant xieraq, il-Kummissjoni se teżamina jekk hemmx livell simili ta' żvilupp ekonomiku bħall-pajjiż ikkonċernat, jekk hemmx bejgħ u produzzjoni tal-prodott taħt rieżami f'dawk il-pajjiżi terzi u jekk hix disponibbli data rilevanti. F'każ li jkun hemm aktar minn pajjiż terz wieħed rappreżentattiv, se tingħata preferenza, meta jkun xieraq, lill-pajjiżi b'livell adegwat ta' protezzjoni soċjali u ambjentali.

Fir-rigward tas-sorsi rilevanti, il-Kummissjoni tistieden lill-produtturi esportaturi kollha fil-pajjiż ikkonċernat biex jipprovdulha l-informazzjoni mitluba fl-Anness III ta' dan l-Avviż fi żmien 15-il jum mid-data tal-pubblikazzjoni ta' dan l-Avviż f'Il-Ġurnal Uffiċjali tal-Unjoni Ewropea.

Barra minn hekk, kull preżentazzjoni ta' informazzjoni fattwali biex jiġu vvalutati l-kostijiet u l-prezzijiet skont il-punt (a) tal-Artikolu 2(6a) tar-Regolament bażiku trid issir fi żmien 65 jum mid-data tal-pubblikazzjoni ta' dan l-Avviż. Tali informazzjoni fattwali jenħtieġ li tittieħed esklużivament minn sorsi disponibbli għall-pubbliku. Il-Kummissjoni se tibgħat ukoll kwestjonarju lill-Gvern tal-pajjiż ikkonċernat, biex tikseb l-informazzjoni meħtieġa għall-investigazzjoni tagħha dwar l-allegati distorsjonijiet sinifikanti fi ħdan it-tifsira tal-punt (b) tal-Artikolu 2(6a) tar-Regolament bażiku

5.3.3.   Investigazzjoni ta' importaturi mhux relatati (9) (10)

L-importaturi mhux relatati tal-prodott li qed jiġi investigat mill-pajjiżi kkonċernati lejn l-Unjoni huma mistiedna jieħdu sehem f'din l-investigazzjoni.

Minħabba l-għadd kbir potenzjali ta' importaturi li mhumiex relatati involuti f'dan il-proċediment, u sabiex l-investigazzjoni titlesta sal-iskadenzi statutorji, il-Kummissjoni tista' tillimita l-għadd ta' importaturi li mhumiex relatati u li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll “it-teħid ta' kampjun”). It-teħid ta' kampjuni se jsir b'konformità mal-Artikolu 17 tar-Regolament bażiku.

B'hekk, sabiex il-Kummissjoni tkun tista' tiddeċiedi jekk huwiex meħtieġ kampjunar, u jekk dan ikun il-każ, biex tagħżel kampjun, l-importaturi kollha li mhumiex relatati, jew ir-rappreżentanti li jaġixxu f'isimhom, huma mitluba jipprovdu lill-Kummissjoni bl-informazzjoni dwar il-kumpaniji tagħhom, mitluba fl-Anness II ta' dan l-Avviż fi żmien sebat (7) ijiem mid-data tal-pubblikazzjoni ta' dan l-Avviż.

Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi.

Jekk ikun hemm bżonn ta' kampjun, l-importaturi jistgħu jintgħażlu abbażi tal-ikbar volum rappreżentattiv ta' bejgħ tal-prodott li qed jiġi investigat fl-Unjoni li jista' jiġi investigat b'mod raġonevoli fiż-żmien disponibbli.

Ladarba l-Kummissjoni tkun irċeviet l-informazzjoni meħtieġa biex tagħżel kampjun, hija tinforma lill-partijiet ikkonċernati bid-deċiżjoni tagħha dwar il-kampjun tal-importaturi. Il-Kummissjoni se żżid ukoll nota li tirrifletti l-għażla tal-kampjun fil-fajl li jista' jiġi eżaminat mill-partijiet interessati. Kwalunkwe kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun.

Sabiex tikseb l-informazzjoni li tqis li tkun meħtieġa għall-investigazzjoni tagħha, il-Kummissjoni se tibgħat kwestjonarji lill-importaturi mhux relatati li jkunu parti mill-kampjun. Dawn il-partijiet iridu jippreżentaw kwestjonarju komplut fi żmien 30 jum mid-data tan-notifika tad-deċiżjoni dwar il-kampjun, sakemm ma jkunx speċifikat mod ieħor.

Kopja tal-kwestjonarju għall-importaturi hija disponibbli fil-fajl għall-ispezzjoni mill-partijiet interessati u fuq is-sit web tad-DĠ Kummerċ. http://trade.ec.europa.eu/tdi/case_details.cfm?id=2405.

5.4.   
  Proċedura għall-istabbiliment tad-dannu u għall-investigazzjoni tal-produtturi tal-Unjoni

L-istabbiliment tad-dannu jissejjes fuq evidenza pożittiva u jinvolvi eżami oġġettiv tal-volum tal-importazzjonijiet li huma l-oġġett ta' dumping, tal-effett tagħhom fuq il-prezzijiet fis-suq tal-Unjoni u tal-impatt konsegwenti ta' dawn l-importazzjonijiet fuq l-industrija tal-Unjoni. Sabiex jiġi stabbilit jekk l-industrija tal-Unjoni ġarrbitx xi dannu, il-produtturi tal-Unjoni tal-prodott li qed jiġi investigat huma mistiedna jieħdu sehem fl-investigazzjoni tal-Kummissjoni.

Minħabba l-għadd kbir ta' produtturi kkonċernati tal-Unjoni u sabiex l-investigazzjoni titlesta fil-limiti ta' żmien statutorji, il-Kummissjoni ddeċidiet li tillimita l-għadd tal-produtturi tal-Unjoni li se jiġu investigati għal għadd raġonevoli billi tagħżel kampjun (dan il-proċess jissejjaħ ukoll “kampjunar”). It-teħid ta' kampjun isir f'konformità mal-Artikolu 17 tar-Regolament bażiku.

B'mod proviżorju, il-Kummissjoni għażlet kampjun ta' produtturi tal-Unjoni. Id-dettalji jinsabu fil-fajl li jista' jiġi eżaminat mill-partijiet interessati. B'hekk, il-partijiet interessati huma mistiedna jikkummentaw dwar il-kampjun proviżorju. Barra minn hekk, produtturi oħra tal-Unjoni, jew rappreżentanti li jaġixxu f'isimhom, li jqisu li hemm raġunijiet għalfejn jenħtieġ li jiġu inklużi fil-kampjun, iridu jikkuntattjaw lill-Kummissjoni fi żmien sebat (7) ijiem mid-data tal-pubblikazzjoni ta' dan l-Avviż. Il-kummenti kollha dwar il-kampjun proviżorju jridu jaslu fi żmien sebat (7) ijiem mid-data tal-pubblikazzjoni ta' dan l-Avviż, sakemm ma jkunx speċifikat mod ieħor.

Il-Kummissjoni se tgħarraf lill-produtturi tal-Unjoni u/jew lill-assoċjazzjonijiet tal-produtturi tal-Unjoni magħrufa kollha, dwar il-kumpaniji li fl-aħħar mill-aħħar ikunu ntgħażlu bħala parti mill-kampjun.

Il-produtturi tal-Unjoni li jkunu parti mill-kampjun se jkollhom jippreżentaw kwestjonarju komplut fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, sakemm ma jkunx speċifikat mod ieħor.

Kopja tal-kwestjonarju għall-produtturi tal-Unjoni hija disponibbli fil-fajl li jista' jiġi eżaminat mill-partijiet interessati u fuq il-website tad-DG Kummerċ http://trade.ec.europa.eu/tdi/case_details.cfm?id=2405.

5.5.   
  Proċedura għall-valutazzjoni tal-interessi tal-Unjoni

Jekk tiġi stabbilita l-eżistenza ta' dumping u ta' dannu kkawżat minnu, tittieħed deċiżjoni, skont l-Artikolu 21 tar-Regolament bażiku, dwar jekk l-adozzjoni ta' miżuri anti-dumping tmurx kontra l-interessi tal-Unjoni. Il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trejdjunjins u l-organizzazzjonijiet tal-konsumatur rappreżentattivi huma mistiedna jipprovdu lill-Kummissjoni b'informazzjoni dwar l-interessi tal-Unjoni. Sabiex jieħdu sehem fl-investigazzjoni, l-organizzazzjonijiet tal-konsumatur rappreżentattivi jridu juru li hemm rabta oġġettiva bejn l-attivitajiet tagħhom u l-prodott li qed jiġi investigat.

L-informazzjoni dwar il-valutazzjoni tal-interess tal-Unjoni trid tiġi pprovduta fi żmien 37 jum mid-data tal-pubblikazzjoni ta' dan l-Avviż, sakemm ma jkunx speċifikat mod ieħor. Din l-informazzjoni tista' tiġi pprovduta jew f'format ħieles jew inkella billi jimtela kwestjonarju mħejji mill-Kummissjoni. Kopja tal-kwestjonarji, inkluż il-kwestjonarju għall-utenti tal-prodott li qed jiġi investigat, hija disponibbli fil-fajl li jista' jiġi eżaminat mill-partijiet interessati u fuq is-sit web tad-DG Kummerċ: http://trade.ec.europa.eu/tdi/case_details.cfm?id=2405.

L-informazzjoni ppreżentata skont l-Artikolu 21 titqies biss jekk tkun appoġġata minn evidenza fattwali meta tkun tressqet.

5.6.   
  Il-partijiet interessati

Biex jieħdu sehem fl-investigazzjoni, il-partijiet interessati, bħall-produtturi esportaturi, il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trade unions u l-organizzazzjonijiet tal-konsumatur rappreżentattivi, l-ewwel iridu juru li hemm rabta oġġettiva bejn l-attivitajiet tagħhom u l-prodott li qed jiġi investigat.

Il-produtturi esportaturi, il-produtturi tal-Unjoni, l-importaturi u l-assoċjazzjonijiet rappreżentattivi li ppreżentaw informazzjoni disponibbli skont il-proċeduri deskritti fit-Taqsimiet 5.3, 5.4 u 5.5 ta' hawn fuq, jiġu kkunsidrati bħala partijiet interessati jekk ikun hemm rabta oġġettiva bejn l-attivitajiet tagħhom u l-prodott li qed jiġi investigat.

Partijiet oħra jkunu jistgħu jieħdu sehem biss fl-investigazzjoni bħala parti interessata mill-mument li fih jippreżentaw lilhom infushom, u dment li jkun hemm rabta oġġettiva bejn l-attivitajiet tagħhom u l-prodott li qed jiġi investigat. Il-fatt li wieħed jitqies bħala parti interessata huwa mingħajr preġudizzju għall-applikazzjoni tal-Artikolu 18 tar-Regolament bażiku.

L-aċċess għall-fajl disponibbli għall-ispezzjoni mill-partijiet interessati jsir permezz ta' Tron.tdi f'dan l-indirizz: https://webgate.ec.europa.eu/tron/TDI. Jekk jogħġbok segwi l-istruzzjonijiet fuq din il-paġna sabiex ikollok aċċess.

5.7.   
  Possibbiltà ta' seduta ta' smigħ mis-servizzi ta' investigazzjoni tal-Kummissjoni

Il-partijiet interessati kollha jistgħu jitolbu seduta ta' smigħ mis-servizzi ta' investigazzjoni tal-Kummissjoni.

Kull talba għal seduta ta' smigħ trid issir bil-miktub u trid tispeċifika r-raġunijiet għat-talba kif ukoll sommarju ta' dak li l-parti interessata tixtieq tiddiskuti matul is-seduta. Is-seduta ta' smigħ tkun limitata għall-kwistjonijiet stabbiliti minn qabel mill-partijiet interessati bil-miktub.

L-iskeda ta' żmien għas-seduti ta' smigħ hija kif ġejja:

| — | Għal kwalunkwe seduta ta' smigħ li ssir qabel l-impożizzjoni ta' miżuri proviżorji, jenħtieġ li t-talba ssir fi żmien 15-il jum mid-data tal-pubblikazzjoni ta' dan l-Avviż u s-seduta ta' smigħ normalment isseħħ fi żmien 60 jum mid-data tal-pubblikazzjoni ta' dan l-Avviż. |
| --- | --- |

—

Għal kwalunkwe seduta ta' smigħ li ssir qabel l-impożizzjoni ta' miżuri proviżorji, jenħtieġ li t-talba ssir fi żmien 15-il jum mid-data tal-pubblikazzjoni ta' dan l-Avviż u s-seduta ta' smigħ normalment isseħħ fi żmien 60 jum mid-data tal-pubblikazzjoni ta' dan l-Avviż.

| — | Wara l-istadju tal-konstatazzjonijiet proviżorji, jenħtieġ li ssir talba fi żmien ħamest (5) ijiem mid-data tal-iżvelar tal-konstatazzjonijiet proviżorji jew tad-dokument ta' informazzjoni, u s-seduta ta' smigħ normalment issir fi żmien 15-il jum mid-data tan-notifika tal-iżvelar jew mid-data tad-dokument ta' informazzjoni. |
| --- | --- |

—

Wara l-istadju tal-konstatazzjonijiet proviżorji, jenħtieġ li ssir talba fi żmien ħamest (5) ijiem mid-data tal-iżvelar tal-konstatazzjonijiet proviżorji jew tad-dokument ta' informazzjoni, u s-seduta ta' smigħ normalment issir fi żmien 15-il jum mid-data tan-notifika tal-iżvelar jew mid-data tad-dokument ta' informazzjoni.

| — | Fl-istadju tal-konstatazzjonijiet definittivi, jenħtieġ li ssir talba fi żmien tlett (3) ijiem mid-data tal-iżvelar finali, u s-seduta ta' smigħ normalment issir fil-perjodu mogħti biex isiru kummenti dwar l-iżvelar finali. Jekk ikun hemm żvelar finali addizzjonali, jenħtieġ li ssir talba minnufih malli jseħħ l-iżvelar finali addizzjonali, u s-seduta ta' smigħ normalment issir sal-iskadenza sabiex jiġu pprovduti kummenti dwar dan l-iżvelar. |
| --- | --- |

—

Fl-istadju tal-konstatazzjonijiet definittivi, jenħtieġ li ssir talba fi żmien tlett (3) ijiem mid-data tal-iżvelar finali, u s-seduta ta' smigħ normalment issir fil-perjodu mogħti biex isiru kummenti dwar l-iżvelar finali. Jekk ikun hemm żvelar finali addizzjonali, jenħtieġ li ssir talba minnufih malli jseħħ l-iżvelar finali addizzjonali, u s-seduta ta' smigħ normalment issir sal-iskadenza sabiex jiġu pprovduti kummenti dwar dan l-iżvelar.

L-iskeda ta' żmien deskritta hija mingħajr preġudizzju għad-dritt tas-servizzi tal-Kummissjoni li jaċċettaw seduti ta' smigħ barra l-limitu ta' żmien f'każijiet debitament ġustifikati u għad-dritt tal-Kummissjoni li tiċħad seduti ta' smigħ f'każijiet debitament ġustifikati. Meta s-servizzi tal-Kummissjoni jirrifjutaw talba għal seduta ta' smigħ, il-parti kkonċernata tiġi infurmata bir-raġunijiet għal tali rifjut.

Fil-prinċipju, is-seduti ta' smigħ ma jintużawx biex tiġi ppreżentata informazzjoni fattwali li tkun għadha mhijiex fil-fajl. Madankollu, fl-interess tal-amministrazzjoni tajba u sabiex is-servizzi tal-Kummissjoni jkunu jistgħu jimxu 'l quddiem bl-investigazzjoni, il-partijiet interessati jistgħu jiġu mitluba jipprovdu informazzjoni fattwali ġdida wara seduta ta' smigħ.

5.8.   
  Istruzzjonijiet għas-sottomissjonijiet bil-miktub u biex jintbagħtu l-kwestjonarji mimlija u l-korrispondenza

L-informazzjoni mibgħuta lill-Kummissjoni għall-fini tal-investigazzjonijiet għad-difiża tal-kummerċ hija ħielsa mid-drittijiet tal-awtur. Il-partijiet interessati, qabel ma jippreżentaw lill-Kummissjoni informazzjoni u/jew datasoġġetti għad-drittijiet tal-awtur ta' terzi persuni, iridu jitolbu permess speċifiku lid-detentur tad-drittijiet li jippermetti b'mod espliċitu li l-Kummissjoni (a) tuża l-informazzjoni u d-data għall-iskop ta' dan il-proċediment ta' difiża tal-kummerċ u (b) tipprovdi l-informazzjoni u/jew id-data lill-partijiet interessati f'din l-investigazzjoni f'għamla li tippermettilhom li jeżerċitaw id-drittijiet tad-difiża tagħhom.

Il-preżentazzjonijiet kollha bil-miktub, inkluża l-informazzjoni mitluba f'dan l-Avviż, il-kwestjonarji kompluti u l-korrispondenza pprovduta mill-partijiet interessati li għalihom jintalab trattament kunfidenzjali għandhom jiġu mmarkati bħala “Ristretti” (11). Il-partijiet li jippreżentaw informazzjoni matul din l-investigazzjoni huma mistiedna jagħtu raġuni għat-talba tagħhom għal trattament kunfidenzjali.

Il-partijiet li jipprovdu informazzjoni “Ristretta” huma obbligati jfasslu sommarji mhux kunfidenzjali tagħha skont l-Artikolu 19(2) tar-Regolament bażiku, li jiġu mmarkati “Għall-ispezzjoni mill-partijiet interessati”. Jenħtieġ li dawn is-sommarji jkunu ddettaljati biżżejjed biex jippermettu li s-sustanza tal-informazzjoni ppreżentata b'mod kunfidenzjali tinftiehem b'mod raġonevoli.

Jekk parti li tipprovdi informazzjoni kunfidenzjali tonqos milli tagħti raġunijiet ġusti għal talba ta' trattament kunfidenzjali jew ma tagħtix sommarju mhux kunfidenzjali tagħha fil-format u bil-kwalità mitluba, il-Kummissjoni tista' tinjora din l-informazzjoni sakemm ma jkunx jista' jintwera b'mod sodisfaċenti minn sorsi xierqa li l-informazzjoni tkun korretta.

Il-partijiet interessati huma mistiedna jressqu s-sottomissjonijiet u t-talbiet kollha permezz ta' TRON.tdi (https://webgate.ec.europa.eu/tron/TDI) inklużi dokumenti skenjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li għandhom jiġu ppreżentati fuq CD-R jew fuq DVD bl-idejn jew permezz tal-posta rreġistrata.

Sabiex ikollhom aċċess għal TRON.tdi, il-partijiet interessati jeħtieġu kont tal-EU Login. L-istruzzjonijiet kollha dwar kif wieħed għandu jirreġistra u juża TRON.tdi huma disponibbli fuq https://webgate.ec.europa.eu/tron/resources/documents/gettingStarted.pdf

Meta jużaw TRON.tdi jew il-posta elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument “CORRESPONDENCE WITH THE EUROPEAN COMMISSION IN TRADE DEFENCE CASES (KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ)” ippubblikat fuq is-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf. Il-partijiet interessati jridu jindikaw isimhom, l-indirizz, in-numru tat-telefown u indirizz validu tal-posta elettronika u jenħtieġ li jiżguraw li l-indirizz tal-posta elettronika pprovdut ikun indirizz kummerċjali uffiċjali tal-posta elettronika li jiffunzjona u li jiġi ċċekkjat kuljum. Ladarba jiġu pprovduti d-dettalji ta' kuntatt, il-Kummissjoni tikkomunika mal-partijiet interessati permezz ta' TRON.tdi jew tal-posta elettronika biss, dment li ma jitolbux li jirċievu d-dokumenti kollha mingħand il-Kummissjoni b'mezz ieħor ta' komunikazzjoni jew sakemm in-natura tad-dokument li jrid jintbagħat ma tkunx teħtieġ l-użu tal-posta rreġistrata. Għal regoli u għal informazzjoni ulterjuri dwar korrispondenza mal-Kummissjoni, inklużi l-prinċipji li japplikaw għal sottomissjonijiet permezz ta' TRON.tdi u bil-posta elettronika, jenħtieġ li l-partijiet interessati jikkonsultaw l-istruzzjonijiet ta' komunikazzjoni mal-partijiet interessati msemmijin hawn fuq.

L-indirizz tal-Kummissjoni għall-korrispondenza:

| European Commission |
| --- |
| Directorate-General for Trade |
| Directorate H |
| Uffiċċju: CHAR 04/039 |
| 1049 Bruxelles/Brussel |
| BELGIQUE/BELGIË |
| Posta elettronika: |
| TRADE-AD654-PVA-INJURY@ec.europa.eu |
| TRADE-AD654-PVA-DUMPING@ec.europa.eu |

European Commission

Directorate-General for Trade

Directorate H

Uffiċċju: CHAR 04/039

1049 Bruxelles/Brussel

BELGIQUE/BELGIË

Posta elettronika:

TRADE-AD654-PVA-INJURY@ec.europa.eu

TRADE-AD654-PVA-DUMPING@ec.europa.eu

6.   Skeda tal-investigazzjoni

L-investigazzjoni, kull meta possibli, trid titlesta fi żmien sena iżda fi kwalunkwe każ mhux aktar tard minn 14-il xahar mid-data tal-pubblikazzjoni ta' dan l-Avviż, skont l-Artikolu 6(9) tar-Regolament bażiku. Skont l-Artikolu 7(1) tar-Regolament bażiku, normalment il-miżuri proviżorji jistgħu jiġu imposti mhux aktar tard minn seba' (7) xhur, iżda fi kwalunkwe każ mhux iktar tard minn tmien (8) xhur mill-pubblikazzjoni ta' dan l-Avviż.

Skont l-Artikolu 19a tar-Regolament bażiku, il-Kummissjoni se tipprovdi informazzjoni dwar l-impożizzjoni ppjanata ta' dazji proviżorji tliet (3) ġimgħat qabel l-impożizzjoni ta' miżuri proviżorji. Il-partijiet interessati jistgħu jitolbu din l-informazzjoni bil-miktub fi żmien erba' (4) xhur mill-pubblikazzjoni ta' dan l-Avviż. Il-partijiet interessati se jingħataw tlett (3) ijiem ta' xogħol biex jikkummentaw bil-miktub dwar kemm il-kalkoli huma preċiżi.

F'każijiet fejn il-Kummissjoni jkollha l-ħsieb li ma timponix dazji proviżorji iżda li tkompli l-investigazzjoni, il-partijiet interessati jiġu infurmati, permezz ta' dokument ta' informazzjoni, bin-nuqqas ta' impożizzjoni ta' dazji tliet (3) ġimgħat qabel ma tiskorri l-iskadenza skont l-Artikolu 7(1) tar-Regolament bażiku.

Fil-prinċipju, il-partijiet interessati jingħataw 15-il jum biex jikkummentaw bil-miktub dwar is-sejbiet proviżorji jew dwar id-dokument ta' informazzjoni, u għaxart (10) ijiem biex jikkummentaw bil-miktub dwar is-sejbiet definittivi, sakemm ma jkunx speċifikat mod ieħor. Fejn ikun applikabbli, l-iżvelar addizzjonali finali jispeċifika l-iskadenza għall-partijiet interessati sabiex jikkummentaw bil-miktub.

7.   Sottomissjoni tal-informazzjoni

Bħala regola, il-partijiet interessati jistgħu jippreżentaw l-informazzjoni biss fl-iskedi ta' żmien speċifikati fit-Taqsimiet 5 u 6 ta' dan l-Avviż. Il-preżentazzjoni ta' kwalunkwe informazzjoni oħra mhux koperta minn dawk it-taqsimiet jenħtieġ li tirrispetta l-iskeda li ġejja:

| — | Kull informazzjoni għall-istadju tal-konstatazzjonijiet proviżorji jenħtieġ li tiġi ppreżentata fi żmien 70 jum mid-data tal-pubblikazzjoni ta' dan l-Avviż, sakemm ma jkunx speċifikat mod ieħor. |
| --- | --- |

—

Kull informazzjoni għall-istadju tal-konstatazzjonijiet proviżorji jenħtieġ li tiġi ppreżentata fi żmien 70 jum mid-data tal-pubblikazzjoni ta' dan l-Avviż, sakemm ma jkunx speċifikat mod ieħor.

| — | Sakemm ma jkunx speċifikat mod ieħor, jenħtieġ li l-partijiet interessati ma jippreżentawx informazzjoni fattwali ġdida wara l-iskadenza għal kummenti dwar l-iżvelar tal-konstatazzjonijiet proviżorji jew dwar id-dokument ta' informazzjoni fl-istadju tal-konstatazzjonijiet proviżorji. Wara din l-iskadenza, il-partijiet interessati jistgħu jippreżentaw biss informazzjoni fattwali ġdida jekk ikunu jistgħu juru li tali informazzjoni fattwali ġdida hija meħtieġa biex tirribatti l-allegazzjonijiet fattwali magħmula minn partijiet interessati oħra u dment li tali informazzjoni fattwali ġdida tista' tiġi vverifikata fiż-żmien disponibbli biex l-investigazzjoni titlesta fil-ħin. |
| --- | --- |

—

Sakemm ma jkunx speċifikat mod ieħor, jenħtieġ li l-partijiet interessati ma jippreżentawx informazzjoni fattwali ġdida wara l-iskadenza għal kummenti dwar l-iżvelar tal-konstatazzjonijiet proviżorji jew dwar id-dokument ta' informazzjoni fl-istadju tal-konstatazzjonijiet proviżorji. Wara din l-iskadenza, il-partijiet interessati jistgħu jippreżentaw biss informazzjoni fattwali ġdida jekk ikunu jistgħu juru li tali informazzjoni fattwali ġdida hija meħtieġa biex tirribatti l-allegazzjonijiet fattwali magħmula minn partijiet interessati oħra u dment li tali informazzjoni fattwali ġdida tista' tiġi vverifikata fiż-żmien disponibbli biex l-investigazzjoni titlesta fil-ħin.

| — | Sabiex l-investigazzjoni titlesta fl-iskadenzi obbligatorji, il-Kummissjoni mhijiex se taċċetta iktar sottomissjonijiet mingħand il-partijiet interessati wara l-iskadenza għal kummenti dwar l-iżvelar finali jew, jekk ikun applikabbli, wara l-iskadenza għal kummenti dwar l-iżvelar finali addizzjonali. |
| --- | --- |

—

Sabiex l-investigazzjoni titlesta fl-iskadenzi obbligatorji, il-Kummissjoni mhijiex se taċċetta iktar sottomissjonijiet mingħand il-partijiet interessati wara l-iskadenza għal kummenti dwar l-iżvelar finali jew, jekk ikun applikabbli, wara l-iskadenza għal kummenti dwar l-iżvelar finali addizzjonali.

8.   Possibbiltà għal kummenti dwar is-sottomissjonijiet ta' partijiet oħra

Sabiex jiġu ggarantiti d-drittijiet tad-difiża, jenħtieġ li l-partijiet interessati jkollhom il-possibbiltà li jikkummentaw dwar l-informazzjoni ppreżentata minn partijiet interessati oħra. Meta jagħmlu dan, il-partijiet interessati jistgħu biss jindirizzaw kwistjonijiet imqajma fis-sottomissjonijiet ta' partijiet interessati oħra u ma jistgħux iqajmu kwistjonijiet ġodda.

Tali kummenti jenħtieġ li jsiru skont l-iskeda ta' żmien li ġejja:

| — | Jenħtieġ li kwalunkwe kumment dwar l-informazzjoni ppreżentata minn partijiet interessati oħra qabel l-iskadenza tal-impożizzjoni ta' miżuri proviżorji, isir mhux iktar tard mill-75 jum mid-data tal-pubblikazzjoni ta' dan l-Avviż, sakemm ma jkunx speċifikat mod ieħor. |
| --- | --- |

—

Jenħtieġ li kwalunkwe kumment dwar l-informazzjoni ppreżentata minn partijiet interessati oħra qabel l-iskadenza tal-impożizzjoni ta' miżuri proviżorji, isir mhux iktar tard mill-75 jum mid-data tal-pubblikazzjoni ta' dan l-Avviż, sakemm ma jkunx speċifikat mod ieħor.

| — | Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar tal-konstatazzjonijiet proviżorji jew għad-dokument ta' informazzjoni, jiġu ppreżentati fi żmien sebat (7) ijiem mill-iskadenza għal kummenti dwar il-konstatazzjonijiet proviżorji jew dwar id-dokument ta' informazzjoni, sakemm ma jkunx speċifikat mod ieħor. |
| --- | --- |

—

Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar tal-konstatazzjonijiet proviżorji jew għad-dokument ta' informazzjoni, jiġu ppreżentati fi żmien sebat (7) ijiem mill-iskadenza għal kummenti dwar il-konstatazzjonijiet proviżorji jew dwar id-dokument ta' informazzjoni, sakemm ma jkunx speċifikat mod ieħor.

| — | Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar finali, jiġu ppreżentati fi żmien tlett (3) ijiem mill-iskadenza għal kummenti dwar l-iżvelar finali, sakemm ma jkunx speċifikat mod ieħor. Jekk ikun hemm żvelar finali addizzjonali, jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għal dan l-iżvelar isiru fi żmien jum wieħed (1) mill-iskadenza għal kummenti dwar dan l-iżvelar, sakemm ma jkunx speċifikat mod ieħor. |
| --- | --- |

—

Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar finali, jiġu ppreżentati fi żmien tlett (3) ijiem mill-iskadenza għal kummenti dwar l-iżvelar finali, sakemm ma jkunx speċifikat mod ieħor. Jekk ikun hemm żvelar finali addizzjonali, jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għal dan l-iżvelar isiru fi żmien jum wieħed (1) mill-iskadenza għal kummenti dwar dan l-iżvelar, sakemm ma jkunx speċifikat mod ieħor.

L-iskeda ta' żmien deskritta hija mingħajr preġudizzju għad-dritt tal-Kummissjoni li titlob għal informazzjoni addizzjonali mingħand il-partijiet interessati f'każijiet debitament ġustifikati.

9.   Estensjoni tal-limiti ta' żmien speċifikati f'dan l-Avviż

Kwalunkwe estensjoni tal-limiti ta' żmien previsti f'dan l-Avviż tista' tintalab biss f'ċirkostanzi eċċezzjonali u tingħata biss jekk tkun debitament ġustifikata.

L-estensjonijiet tal-iskadenza biex jimtlew il-kwestjonarji jistgħu jingħataw, jekk debitament ġustifikati, u normalment ikunu limitati sa tlett (3) ijiem addizzjonali. Bħala regola, tali estensjonijiet ma jaqbżux sebat (7) ijiem. Fir-rigward tal-limiti ta' żmien għall-preżentazzjoni ta' informazzjoni oħra speċifikata f'dan l-Avviż, l-estensjonijiet ikunu limitati għal tlett (3) ijiem sakemm ma tingħatax prova ta' xi ċirkostanzi eċċezzjonali.

10.   Nuqqas ta' kooperazzjoni

F'każijiet fejn xi parti interessata tirrifjuta l-aċċess jew ma tipprovdix l-informazzjoni meħtieġa fil-limitu tal-iskadenzi, jew tfixkel b'mod sinifikanti l-investigazzjoni, il-konstatazzjonijiet proviżorji jew finali, pożittivi jew negattivi, jistgħu jsiru abbażi tal-fatti disponibbli, skont l-Artikolu 18 tar-Regolament bażiku.

Fejn jinstab li xi parti interessata tkun ipprovdiet informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli.

Jekk parti interessata ma tikkooperax jew tikkoopera parzjalment biss u s-sejbiet għalhekk ikunu bbażati fuq fatti disponibbli skont l-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkooperat.

In-nuqqas ta' tweġiba kompjuterizzata ma għandux jiġi kkunsidrat bħala nonkooperazzjoni, dment li l-parti interessata turi li l-preżentazzjoni tat-tweġiba kif mitlub tkun tirriżulta f'piż żejjed mhux raġonevoli jew fi spejjeż addizzjonali mhux raġonevoli. Jenħtieġ li l-parti interessata tikkuntattja lill-Kummissjoni minnufih.

11.   Uffiċjal tas-Seduta

Il-partijiet interessati jistgħu jitolbu l-intervent tal-Uffiċjal tas-Seduta għal proċedimenti tal-kummerċ. L-Uffiċjal tas-Seduta jeżamina t-talbiet għall-aċċess għall-fajl, it-tilwim fir-rigward tal-kunfidenzjalità tad-dokumenti, it-talbiet għal estensjoni tal-iskadenzi u kull talba oħra dwar id-drittijiet tad-difiża tal-partijiet interessati u tal-partijiet terzi li jistgħu jfeġġu matul il-proċediment.

L-Uffiċjal tas-Seduta jista' jorganizza seduti ta' smigħ u jagħmilha ta' medjatur bejn il-parti(jiet) interessata/i u s-servizzi tal-Kummissjoni sabiex jiżgura li d-drittijiet tad-difiża tal-partijiet interessati jkunu qed jiġu eżerċitati bis-sħiħ. Talba għal seduta ta' smigħ mal-Uffiċjal tas-Seduta jenħtieġ li ssir bil-miktub u għandha tispeċifika r-raġunijiet għat-talba. L-Uffiċjal tas-Seduta jeżamina r-raġunijiet għat-talbiet. Jenħtieġ li dawn is-seduti ta' smigħ isiru biss jekk il-kwistjonijiet ma jkunux ġew solvuti mas-servizzi tal-Kummissjoni fi żmien debitu.

Kull talba trid tiġi ppreżentata fi żmien raġonevoli u bla dewmien sabiex ma xxekkilx l-andament tajjeb tal-proċedimenti. Għal dan il-għan, jenħtieġ li l-partijiet interessati jitolbu l-intervent tal-Uffiċjal tas-Seduta minn kmieni kemm jista' jkun wara li jseħħ il-każ li jiġġustifika tali intervent. Fil-prinċipju, l-iskedi ta' żmien stabbiliti fit-Taqsima 5.7 sabiex jintalbu seduti ta' smigħ mas-servizzi tal-Kummissjoni japplikaw mutatis mutandis għal talbiet għal seduti ta' smigħ mal-Uffiċjal tas-Seduta. Meta t-talbiet għal seduti ta' smigħ jiġu ppreżentati barra mill-iskedi ta' żmien rilevanti, l-Uffiċjal tas-Seduta jeżamina wkoll ir-raġunijiet għalfejn dawn it-talbiet ikunu saru daqshekk tard, in-natura tal-kwistjonijiet imqajma u l-impatt ta' dawn il-kwistjonijiet fuq id-drittijiet tad-difiża, filwaqt li jqis kif dovut l-interessi ta' amministrazzjoni tajba u t-tlestija tal-investigazzjoni fil-ħin.

Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DG Kummerċ: http://ec.europa.eu/trade/trade-policy-and-you/contacts/hearing-officer/

12.   Proċessar ta' datapersonali

Kulldata personali li tinġabar f'din l-investigazzjoni tiġi trattata skont ir-Regolament (UE) 2018/1725 tal-Parlament Ewropew u tal-Kunsill (12).

Avviż dwar il-protezzjoni tad-data li jinforma lill-individwi kollha dwar l-ipproċessar tad-datapersonali fil-qafas tal-attivitajiet tad-difiża tal-kummerċ tal-Kummissjoni huwa disponibbli fuq il-website tad-DĠ Kummerċ: http://trade.ec.europa.eu/doclib/html/157639.htm

---

(1)  ĠU L 176, 30.6.2016, p. 21.

(2)  It-terminu ġenerali “dannu” jirreferi għal dannu materjali kif ukoll għal theddida ta' dannu materjali jew dewmien materjali tal-istabbiliment ta' industrija kif stabbilit fl-Artikolu 3(1) tar-Regolament bażiku.

(3)  Ir-referenzi għall-pubblikazzjoni ta' dan l-Avviż jimplikaw il-pubblikazzjoni ta' dan l-avviż f'Il-Ġurnal Uffiċjali tal-Unjoni Ewropea.

(4)  http://trade.ec.europa.eu/doclib/docs/2017/december/tradoc_156474.pdf

(5)  Ir-Regolament (UE) 2018/825 tal-Parlament Ewropew u tal-Kunsill tat-30 ta' Mejju 2018 li jemenda r-Regolament (UE) 2016/1036 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea u r-Regolament (UE) 2016/1037 dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (ĠU L 143, 7.6.2018, p. 1).

(6)  “Short overview of the deadlines and timelines in the investigative process” fis-sit web tad-DĠ Kummerċ http://trade.ec.europa.eu/doclib/docs/2018/june/tradoc_156922.pdf

(7)  Produttur esportatur huwa kwalunkwe kumpanija fil-pajjiżi kkonċernati li tipproduċi u li tesporta l-prodott li qed jiġi investigat lejn is-suq tal-Unjoni, kemm direttament kif ukoll permezz ta' parti terza, inkluża kwalunkwe waħda mill-kumpaniji relatati tagħha involuti fil-produzzjoni, fil-bejgħ domestiku jew fl-esportazzjoni tal-prodott li qed jiġi investigat.

(8)  Skont l-Artikolu 9(6) tar-Regolament bażiku, kwalunkwe marġni żero u de minimis, u l-marġnijiet stabbiliti b'konformità maċ-ċirkostanzi deskritti fl-Artikolu 18 tar-Regolament bażiku mhumiex se jitqiesu.

(9)  Din it-taqsima tkopri biss l-importaturi li mhumiex relatati mal-produtturi esportaturi. L-importaturi li huma relatati mal-produtturi esportaturi jridu jimlew l-Anness I tal-kwestjonarju għal dawn il-produtturi esportaturi. F'konformità mal-Artikolu 127 tar-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni għandhom jitqiesu li jkunu relatati jekk: (a) ikunu uffiċjali jew diretturi tan-negozju tal-persuna l-oħra; (b) ikunu msieħba rikonoxxuti legalment fin-negozju; (c) ikunu min iħaddem u l-impjegat; (d) parti terza tippossjedi, tikkontrolla jew iżżomm direttament jew indirettament 5 % jew aktar tal-azzjonijiet jew ismha maħruġa bi dritt għal vot tat-tnejn li huma; (e) waħda minnhom tikkontrolla direttament jew indirettament lill-persuna l-oħra; (f) it-tnejn li huma jkunu direttament jew indirettament ikkontrollati minn parti terza; (g) flimkien jikkontrollaw parti terza direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Il-persuni għandhom jitqiesu bħala membri tal-istess familja jekk ikollhom xi waħda mir-relazzjonijiet segwenti ma' xulxin biss: konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. Skont l-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, “persuna” tfisser persuna fiżika, persuna ġuridika u kwalunkwe assoċjazzjoni ta' persuni li mhijiex persuna ġuridika iżda li hija rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali; (ĠU L 269, 10.10.2013, p. 1).

(10)  Id-data pprovduta minn importaturi mhux relatati tista' tintuża wkoll b'rabta ma' aspetti oħra ta' din l-investigazzjoni, apparti milli biex jiġi stabbilit id-dumping.

(11)  Dokument “Ristrett” huwa dokument li jitqies li jkun kunfidenzjali skont l-Artikolu 19 tar-Regolament bażiku u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (il-Ftehim dwar l-Anti-Dumping). Huwa wkoll dokument protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43).

(12)  Ir-Regolament (UE) 2018/1725 tal-Parlament Ewropew u tal-Kunsill tat-23 ta' Ottubru 2018 dwar il-protezzjoni ta' persuni fiżiċi fir-rigward tal-ipproċessar ta' data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta' tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---

ANNESS I

Image 1

☐ Verżjoni “Ristretta” (1)

☐ Verżjoni “Għall-ispezzjoni mill-partijiet interessati”

(immarka l-kaxxa rilevanti)

PROĊEDIMENT ANTI-DUMPING RIGWARD L-IMPORTAZZJONIJIET TA’ ĊERTU ALKOĦOL TAL-POLIVINIL LI JORIĠINA FIR-REPUBBLIKA TAL-POPLU TAĊ-ĊINA

INFORMAZZJONI GĦALL-GĦAŻLA TAL-KAMPJUN TAL-PRODUTTURI ESPORTATURI FIR-REPUBBLIKA TAL-POPLU TAĊ-ĊINA

Din il-formola hija mfassla biex tgħin lill-produtturi esportaturi fir-Repubblika tal-Poplu taċ-Ċina jwieġbu għat-talba għal informazzjoni marbuta mal-kampjunar li saret fil-punt 5.3.1.1 tan-notifika ta’ bidu.

Jenħtieġ li kemm il-verżjoni “Ristretta” u l-verżjoni “Għall-ispezzjoni mill-partijiet interessati” jintbagħtu lura lill-Kummissjoni kif stipulat fin-Notifika ta’ bidu.

1. IDENTITÀ U DETTALJI TA’ KUNTATT

Agħti d-dettalji li ġejjin dwar il-kumpanija tiegħek:

Isem il-kumpanija

Indirizz

Persuna ta’ kuntatt

Indirizz tal-posta elettronika

Numru tat-telefown

Faks

2. FATTURAT U VOLUM TAL-BEJGĦ

Indika l-fatturat fil-munita tal-kontabbiltà tal-kumpanija matul il-perjodu tal-investigazzjoni (il-bejgħ għall-esportazzjonijiet lejn l-Unjoni għal kull wieħed mit-28 Stat Membru (2) separatament u kollha f’daqqa, u l-bejgħ domestiku) ta’ alkoħol tal-polivinil kif definit fin-Notifika ta’ bidu u l-piż jew il-volum korrispondenti.

Volum f’tunnellati

Valur fil-munita tal-kontabbiltà

Speċifika l-munita użata

Il-bejgħ f’esportazzjonijiet lejn l-Unjoni, għal kull wieħed mit-28 Stat Membru, separatament u kollha f’daqqa, tal-prodott li qed jiġi investigat, manifatturat mill-kumpanija tiegħek

Total:

Semmi kull Stat Membru (1):

Il-bejgħ domestiku tal-prodott li qed jiġi investigat, manifatturat mill-kumpanija tiegħek

(1) Żid aktar ringieli jekk ikun meħtieġ.

(1) Dan id-dokument huwa għall-użu intern biss. Huwa protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43). Huwa dokument kunfidenzjali skont l-Artikolu 19 tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU L 176, 30.6.2016, p. 21) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (il-Ftehim dwar l-Anti-Dumping).

(2) It-28 Stat Membru tal-Unjoni Ewropea huma: Il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, il-Kroazja, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, in-Netherlands, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja, u r-Renju Unit.

Image 2

3. ATTIVITAJIET TAL-KUMPANIJA TIEGĦEK U TA’ KUMPANIJI RELATATI (3)

Agħti d-dettalji tal-attivitajiet preċiżi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f’esportazzjonijiet u/jew fis-suq domestiku) tal-prodott li qed jiġi investigat. Attivitajiet bħal dawn jistgħu jinkludu l-produzzjoni ta’ inputs upstream użati fil-produzzjoni tal-prodott li qed jiġi investigat, ix-xiri tal-prodott li qed jiġi investigat jew il-produzzjoni tiegħu skont arranġamenti ta’ sottokuntrattar, jew l-ipproċessar jew in-negozjar tal-prodott li qed jiġi investigat, iżda mhumiex limitati għal dawn biss. Agħti dettalji dwar it-tip ta’ relazzjoni (ara nota f’qiegħ il-paġna 4 għal aktar informazzjoni).

Isem u lokalità tal-kumpanija

Attivitajiet

Tip ta’ relazzjoni (% ta’ parteċipazzjoni azzjonarja, azzjonista komuni, rabtiet familjari...)

4. INFORMAZZJONI OĦRA

Agħti kull informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun.

5. MARĠNI INDIVIDWALI TA’ DUMPING

Il-kumpanija tiddikjara li, f’każ li ma tintgħażilx biex tkun parti mill-kampjun, tixtieq tirċievi kwestjonarju u formoli oħrajn ta’ talba sabiex timlihom u b’hekk titlob marġni ta’ dumping individwali skont it-taqsima 5.3.1.1(b) tan-notifika ta’ bidu.

☐ Iva

☐ Le

6. ĊERTIFIKAZZJONI

Meta tipprovdi l-informazzjoni ta’ hawn fuq, il-kumpanija tkun qed taqbel li hemm il-possibilità li din tiddaħħal fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fuq il-post bl-għan li jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konstatazzjonijiet tal-Kummissjoni għall-produtturi esportaturi li ma jikkooperawx huma bbażati fuq il-fatti disponibbli u r-riżultat jista’ jkun inqas favorevoli għal dik il-kumpanija milli kieku tkun ikkooperat.

Firma tal-uffiċjal awtorizzat:

Isem u titlu tal-uffiċjal awtorizzat:

Data:

(3) F’konformità mal-Artikolu 127 tar-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni għandhom jitqiesu li jkunu relatati jekk: (a) ikunu uffiċjali jew diretturi tan-negozju tal-persuna l-oħra; (b) ikunu msieħba rikonoxxuti legalment fin-negozju; (c) ikunu impjegatur u impjegat; (d) parti terza tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) waħda minnhom tikkontrolla direttament jew indirettament lill-persuna l-oħra; (f) it-tnejn li huma jkunu direttament jew indirettament ikkontrollati minn parti terza; (g) flimkien jikkontrollaw parti terza direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Il-persuni għandhom jitqiesu bħala membri tal-istess familja jekk ikollhom xi waħda mir-relazzjonijiet segwenti ma’ xulxin biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F’konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, “persuna” tfisser persuna fiżika, persuna ġuridika, u kwalunkwe assoċjazzjoni ta’ persuni li mhijiex persuna ġuridika iżda li hi rikonoxxuta taħt il-liġi tal-Unjoni jew nazzjonali bħala li jkollha l-kapaċità li twettaq atti legali (ĠU L 269, 10.10.2013, p. 1).

---

ANNESS II

Image 3

☐ Verżjoni “Ristretta” (1)

☐ Verżjoni “Għall-ispezzjoni mill-partijiet interessati”

(immarka l-kaxxa rilevanti)

PROĊEDIMENT ANTI-DUMPING RIGWARD L-IMPORTAZZJONIJIET TA’ ĊERTI ALKOĦOL TAL-POLIVINIL LI JORIĠINA FIR-REPUBBLIKA TAL-POPLU TAĊ-ĊINA

INFORMAZZJONI GĦALL-GĦAŻLA TAL-KAMPJUN TAL-IMPORTATURI MHUX RELATATI

Din il-formola hija mfassla biex tgħin lill-importaturi mhux relatati jwieġbu għat-talba għal informazzjoni rigward il-kampjunar li saret fil-punt 5.3.3 tan-notifika ta’ bidu.

Jenħtieġ li kemm il-verżjoni “Ristretta” u l-verżjoni “Għall-ispezzjoni mill-partijiet interessati” jintbagħtu lura lill-Kummissjoni kif stipulat fin-notifika ta’ bidu.

1. IDENTITÀ U DETTALJI TA’ KUNTATT

Agħti d-dettalji li ġejjin dwar il-kumpanija tiegħek:

Isem il-kumpanija

Indirizz

Persuna ta’ kuntatt

Indirizz tal-posta elettronika

Numru tat-telefown

Faks

2. FATTURAT U VOLUM TAL-BEJGĦ

Indika l-fatturat totali tal-kumpanija f’euro (EUR), u l-fatturat u l-piż jew il-volum tal-importazzjonijiet lejn l-Unjoni (2) u l-bejgħ mill-ġdid fis-suq tal-Unjoni wara l-importazzjoni mir-Repubblika tal-Poplu taċ-Ċina, matul il-perjodu tal-investigazzjoni ta’ ċertu alkoħol tal-polivinil kif definit fin-notifika ta’ bidu u l-piż jew il-volum korrispondenti.

Volum f’tunnellati

Valur f’euro (EUR)

Fatturat totali tal-kumpanija tiegħek f’euro (EUR)

Importazzjonijiet lejn l-Unjoni tal-prodott li qed jiġi investigat

Il-bejgħ mill-ġdid fis-suq tal-Unjoni wara l-importazzjoni mir-Repubblika tal-Poplu taċ-Ċina tal-prodott li qed jiġi investigat

(1) Dan id-dokument huwa għall-użu intern biss. Huwa protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43). Huwa dokument kunfidenzjali skont l-Artikolu 19 tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU L 176, 30.6.2016, p. 21) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (il-Ftehim dwar l-Anti-Dumping).

(2) It-28 Stat Membru tal-Unjoni Ewropea huma: Il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, il-Kroazja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, in-Netherlands, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja, u r-Renju Unit.

Image 4

3. ATTIVITAJIET TAL-KUMPANIJA TIEGĦEK U TA’ KUMPANIJI RELATATI (3)

Agħti d-dettalji tal-attivitajiet preċiżi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f’esportazzjonijiet u/jew fis-suq domestiku) tal-prodott li qed jiġi investigat. Attivitajiet bħal dawn jistgħu jinkludu x-xiri tal-prodott li qed jiġi investigat jew il-produzzjoni tiegħu skont arranġamenti ta’ sottokuntrattar, jew l-ipproċessar jew in-negozjar tal-prodott li qed jiġi investigat, iżda mhumiex limitati għal dawn biss.

Isem u lokalità tal-kumpanija

Attivitajiet

Relazzjoni

4. INFORMAZZJONI OĦRA

Agħti kull informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun.

5. ĊERTIFIKAZZJONI

Meta tipprovdi l-informazzjoni ta’ hawn fuq, il-kumpanija tkun qed taqbel li hemm il-possibilità li din tiddaħħal fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fuq il-post bl-għan li jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konklużjonijiet tal-Kummissjoni għall-importaturi li ma jikkooperawx jissejsu fuq il-fatti disponibbli u r-riżultat jista’ jkun inqas favorevoli għal dik il-kumpanija milli kieku tkun ikkooperat.

Firma tal-uffiċjal awtorizzat:

Isem u titlu tal-uffiċjal awtorizzat:

Data:

(3) F’konformità mal-Artikolu 127 tar-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni għandhom jitqiesu li jkunu relatati jekk: (a) ikunu uffiċjali jew diretturi tan-negozju tal-persuna l-oħra; (b) ikunu msieħba rikonoxxuti legalment fin-negozju; (c) ikunu impjegatur u impjegat; (d) parti terza tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) waħda minnhom tikkontrolla direttament jew indirettament lill-persuna l-oħra; (f) it-tnejn li huma jkunu direttament jew indirettament ikkontrollati minn parti terza; (g) flimkien jikkontrollaw parti terza direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Il-persuni għandhom jitqiesu bħala membri tal-istess familja jekk ikollhom xi waħda mir-relazzjonijiet segwenti ma’ xulxin biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F’konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, “persuna” tfisser persuna fiżika, persuna ġuridika, u kwalunkwe assoċjazzjoni ta’ persuni li mhijiex persuna ġuridika iżda li hi rikonoxxuta taħt il-liġi tal-Unjoni jew nazzjonali bħala li jkollha l-kapaċità li twettaq atti legali (ĠU L 269, 10.10.2013, p. 1).

---

ANNESS III

Image 5

☐ Verżjoni “Ristretta” (1)

☐ Verżjoni “Għall-ispezzjoni mill-partijiet interessati”

(immarka l-kaxxa rilevanti)

PROĊEDIMENT ANTI-DUMPING RIGWARD L-IMPORTAZZJONIJIET TA’ ĊERTU ALKOĦOL TAL-POLIVINIL LI JORIĠINA FIR-REPUBBLIKA TAL-POPLU TAĊ-ĊINA

TALBA GĦAL INFORMAZZJONI DWAR L-INPUTS UŻATI MILL-PRODUTTURI FIR-REPUBBLIKA TAL-POPLU TAĊ-ĊINA

Din il-formola hija mfassla biex tgħin lill-produtturi fir-Repubblika tal-Poplu taċ-Ċina jwieġbu għat-talba għal informazzjoni għall-input li saret fil-punt 5.3.2 tan-Notifika ta’ bidu.

Kemm il-verżjoni “Ristretta” kif ukoll il-verżjoni “Għall-ispezzjoni mill-partijiet interessati” jenħtieġ li jintbagħtu lura lill-Kummissjoni kif stipulat fit-Taqsima 5.3.2 tan-Notifika ta’ bidu.

It-talba għal informazzjoni mitluba jenħtieġ li tintbagħat lura lill-Kummissjoni fl-indirizz speċifikat fin-Notifika ta’ bidu fi żmien 15-il jum mid-data tal-pubblikazzjoni ta’ din in-Notifika f’Il-Ġurnal Uffiċjali tal-Unjoni Ewropea.

1. DETTALJI TA’ KUNTATT U IDENTITÀ

Agħti d-dettalji li ġejjin dwar il-kumpanija tiegħek:

Isem il-kumpanija

Indirizz

Persuna ta’ kuntatt

Indirizz tal-posta elettronika

Numru tat-telefown

Faks:

2. INFORMAZZJONI DWAR L-INPUTS UŻATI MILL-KUMPANIJA TIEGĦEK U KUMPANIJI RELATATI

Jekk jogħġbok ipprovdi deskrizzjoni qasira tal-proċess(i) ta’ produzzjoni tal-prodott li qed jiġi investigat.

Jekk jogħġbok elenka l-materjali kollha (dawk mhux maħdumin u dawk ipproċessati) u l-enerġija mixtrijin u użati fil-produzzjoni tal-prodott li qed jiġi investigat kif ukoll il-prodotti sekondarji kollha u l-iskart li huma mibjugħa jew imdaħħla (mill-ġdid) fil-proċess ta’ produzzjoni tal-prodott li qed jiġi investigat. Fejn xieraq, ipprovdi l-kodiċi tas-Sistema Armonizzata (SA) (2) korrispondenti għal kull wieħed mill-oġġetti mdaħħla fiż-żewġ tabelli. Jekk jogħġbok imla Anness separat għal kull kumpanija relatata li tipproduċi l-prodott li qed jiġi investigat fil-każ li l-proċess tal-produzzjoni huwa differenti. Kumpaniji relatati li huma involuti fil-manifattura tal-inputs użati upstream fil-produzzjoni tal-prodott li qed jiġi investigat għandhom ukoll jimlew Anness separat u jidentifikaw l-input(s) fornut(i).

Materja Prima/enerġija

Kodiċi SA

(Żid ringieli addizzjonali jekk meħtieġ)

(1) Dan id-dokument huwa għall-użu intern biss. Huwa protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43). Huwa dokument kunfidenzjali skont l-Artikolu 19 tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU L 176, 30.6.2016, p. 21) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (il-Ftehim dwar l-Anti-Dumping).

(2) Is-Sistema Armonizzata għad-Deskrizzjoni u l-Kodifikazzjoni tal-Merkanzija, ġeneralment imsejħa s-“Sistema Armonizzata” jew sempliċiment “SA” hija nomenklatura tal-prodotti internazzjonali bi skopijiet multipli żviluppati mill-Organizzazzjoni Dinjija Doganali (WCO - World Customs Organization).

Image 6

Prodotti sekondarji u skart

Kodiċi SA

(Żid ringieli addizzjonali jekk meħtieġ)

Il-kumpanija b’dan tiddikjara li l-informazzjoni mogħtija hawn fuq hi korretta sa fejn taf hi.

Firma tal-uffiċjal awtorizzat:

Isem u titlu tal-uffiċjal awtorizzat:

Data:

---

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

| 30.7.2019 | MT | Il-Ġurnal Uffiċjali tal-Unjoni Ewropea | C 256/19 |
| --- | --- | --- | --- |

30.7.2019

MT

Il-Ġurnal Uffiċjali tal-Unjoni Ewropea

C 256/19

---

Notifika minn qabel ta' konċentrazzjoni

(Il-Każ M.9427 — The Carlyle Group/Forgital Italy)

Każ li jista' jiġi kkunsidrat għal proċedura ssimplifikata

(Test b'rilevanza għaż-ŻEE)

(2019/C 256/04)

1.

Din in-notifika tikkonċerna l-impriżi li ġejjin:

| — | The Carlyle Group L.P. (l-Istati Uniti, “Carlyle”), |
| --- | --- |

—

The Carlyle Group L.P. (l-Istati Uniti, “Carlyle”),

| — | Forgital Italy S.p.A. (l-Italja, “Forgital”). |
| --- | --- |

—

Forgital Italy S.p.A. (l-Italja, “Forgital”).

Carlyle takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta’ Forgital permezz ta’ F-Brasile S.r.l. (l-Italja, “F-Brasile”), vettura ta’ akkwist speċjali indirettament proprjetà ta’ Carlyle. Il-konċentrazzjoni hija mwettqa permezz ta’ xiri ta’ ishma.

2.

—   Carlyle: ditta ta’ investiment dinji li tmexxi l-fondi preżenti f’segmenti differenti ta’ negozju, inkluża l-manifattura ta’ partijiet mekkanizzati għal magni tal-ajruplani,

—   Forgital: funderija, laminazzjoni u maċinazzjoni ta’ ċrieki rrumblati fis-settur ajruspazjali u provvista ta’ komponenti fiż-żejt u l-gass, trażmissjoni, ġenerazzjoni tal-enerġija u mekkanika ġenerali.

3.

Skont l-Avviż tal-Kummissjoni dwar proċedura ssimplifikata għat-trattament ta’ ċerti konċentrazzjonijiet skont ir-Regolament tal-Kunsill (KE) Nru 139/2004 (2) jinħtieġ li jiġi nnutat li dan il-każ jista’ jiġi kkunsidrat għal trattament skont il-proċedura stabbilita fl-Avviż.

4.

Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata:

M.9427 — The Carlyle Group/Forgital Italy

Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta’ kuntatt ta’ hawn taħt:

| Email: COMP-MERGER-REGISTRY@ec.europa.eu |
| --- |
| Faks +32 22964301 |
| Indirizz postali: |
| European Commission |
| Directorate-General for Competition |
| Merger Registry |
| 1049 Bruxelles / Brussel |
| BELGIQUE / BELGIË |

Email: COMP-MERGER-REGISTRY@ec.europa.eu

Faks +32 22964301

Indirizz postali:

European Commission

Directorate-General for Competition

Merger Registry

1049 Bruxelles / Brussel

BELGIQUE / BELGIË

---

(1)  ĠU L 24, 29.1.2004, p. 1 (ir-“Regolament dwar l-Għaqdiet”).

1

(2)  ĠU C 366, 14.12.2013, p. 5.

2

---

| 30.7.2019 | MT | Il-Ġurnal Uffiċjali tal-Unjoni Ewropea | C 256/20 |
| --- | --- | --- | --- |

30.7.2019

MT

Il-Ġurnal Uffiċjali tal-Unjoni Ewropea

C 256/20

---

Notifika minn qabel ta' konċentrazzjoni

(Il-Każ M.9369 — PAI Partners/Wessanen)

(Test b'rilevanza għaż-ŻEE)

(2019/C 256/05)

1.

Din in-notifika tikkonċerna l-impriżi li ġejjin:

| — | PAI Partners SAS (“PAI Partners”, Franza), |
| --- | --- |

—

PAI Partners SAS (“PAI Partners”, Franza),

| — | Koninklijke Wessanen N.V. (“Wessanen”, in-Netherlands). |
| --- | --- |

—

Koninklijke Wessanen N.V. (“Wessanen”, in-Netherlands).

PAI Partners takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta’ Wessanen kollha kemm hi.

Il-konċentrazzjoni hija mwettqa permezz ta’ offerta pubblika mħabbra fil-11 ta’ Lulju 2019.

2.

—   PAI Partners: il-ġestjoni u l-għoti ta’ pariri, bħala kumpanija ta’ ekwità privata, ta’ għadd ta’ fondi li huma proprjetarji ta’ kumpaniji attivi f’varjetà ta’ setturi tan-negozju bħas-servizzi tan-negozju, l-oġġetti tal-ikel u tal-konsumaturi, l-industriji ġenerali, il-kura tas-saħħa, u l-bejgħ bl-imnut u d-distribuzzjoni,

—   Wessanen: il-provvista u d-distribuzzjoni, permezz ta’ diversi sussidjarji, ta’ prodotti tal-ikel, b’mod partikolari ikel tajjeb għas-saħħa u sostenibbli, taħt ditti proprji u ditti ta’ terzi persuni.

3.

Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata.

4.

Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata:

M.9369 — PAI Partners/Wessanen

Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta’ kuntatt ta’ hawn taħt:

| Email: COMP-MERGER-REGISTRY@ec.europa.eu |
| --- |
| Faks +32 22964301 |
| Indirizz postali: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

Email: COMP-MERGER-REGISTRY@ec.europa.eu

Faks +32 22964301

Indirizz postali:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ĠU L 24, 29.1.2004, p. 1 (ir-“Regolament dwar l-Għaqdiet”).

1

---

ATTI OĦRAJN

Il-Kummissjoni Ewropea

| 30.7.2019 | MT | Il-Ġurnal Uffiċjali tal-Unjoni Ewropea | C 256/21 |
| --- | --- | --- | --- |

30.7.2019

MT

Il-Ġurnal Uffiċjali tal-Unjoni Ewropea

C 256/21

---

Pubblikazzjoni ta’ applikazzjoni għar-reġistrazzjoni ta’ isem skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

(2019/C 256/06)

Din il-pubblikazzjoni tikkonferixxi d-dritt ta’ oppożizzjoni għall-applikazzjoni skont l-Artikolu 51 tar-Regolament (UE) Nru 1151/2012 tal-Parlament Ewropew u tal-Kunsill (1) fi żmien tliet xhur mid-data ta’ din il-pubblikazzjoni.

DOKUMENT UNIKU

“OLIO DI PUGLIA”

Nru tal-UE: PGI-IT-02381 — 22.12.2017

DOP ( ) IĠP ( X )

1.   Isem/Ismijiet

“Olio di Puglia”

2.   Stat Membru jew pajjiż terz

L-Italja

3.   Deskrizzjoni tal-prodott agrikolu jew tal-oġġett tal-ikel

3.1.   Tip ta’ prodott

Klassi 1.5. Żjut u xaħmijiet (butir, marġerina, żjut, eċċ.)

3.2.   Deskrizzjoni tal-prodott li għalih japplika l-isem fil-punt 1

L-aroma ta’ dan iż-żejt hija kkaratterizzata minn frott ta’ żebbuġ ċar b’intensità li tvarja, b’noti veġetali evidenti ta’ ħwawar maqtugħin friski u/jew ta’ weraq, ta’ lewż frisk u/jew ta’ qaqoċċ.

Fuq il-palat iż-żejt huwa kkaratterizzat minn aromi veġetali, noti morri u pikkanti b’intensità li tvarja li jistgħu jikkombinaw ma’ noti ta’ lewż aħdar u/jew ta’ pjanta tax-xewk, filwaqt li jħalli togħma ta’ ħwawar, ta’ qaqoċċ, ta’ ħxejjex oħra u bi ħjiel ta’ lewż frisk.

Meta jiġi ċċertifikat, iż-żejt taż-żebbuġa extra verġni bl-indikazzjoni ġeografika protetta “Olio di Puglia” għandu jirrispetta l-parametri speċifiċi indikati hawn taħt.

| — | Kulur: aħdar għal isfar ċar, li jista’ jvarja maż-żmien. |
| --- | --- |

—

Kulur: aħdar għal isfar ċar, li jista’ jvarja maż-żmien.

| — | Karatteristiċi organolettiċi:






  Karatteristika | Medjan |
| --- | --- | --- |
| Togħma ta’ frott taż-żebbuġ | 2–8 |
| Morr | 2–7 |
| Pikkanti | 2–7 |

—

Karatteristiċi organolettiċi:

Karatteristika

Medjan

Togħma ta’ frott taż-żebbuġ

2–8

Morr

2–7

Pikkanti

2–7

| — | Karatteristiċi kimiċi:
  Aċidità (%): ≤ 0,40
  Indiċi tal-perossidu (mEq O2/kg): ≤ 10 mEq O2/kg
  Esteri etiliċi: ≤ 20
  Total ta’ bijofenoli: ≥ 300 mg/kg, li minnhom il-fenoli bijoattivi jammontaw għal ≥ 250 mg/kg. |
| --- | --- |

—

Karatteristiċi kimiċi:

Aċidità (%): ≤ 0,40

Indiċi tal-perossidu (mEq O2/kg): ≤ 10 mEq O2/kg

Esteri etiliċi: ≤ 20

Total ta’ bijofenoli: ≥ 300 mg/kg, li minnhom il-fenoli bijoattivi jammontaw għal ≥ 250 mg/kg.

Il-parametri kwalitattivi msemmija hawn fuq, kif ukoll dawk li ma ssemmewx b’mod espliċitu, fil-każijiet kollha, huma konformi mar-regolamentazzjoni Ewropea fis-seħħ dwar iż-żjut taż-żebbuġa extra verġni.

Għall-valuri tal-aċidità u l-indiċi tal-perossidu huma permessi tolleranzi ta’ 20 %.

3.3.   Għalf (għall-prodotti li joriġinaw mill-annimali biss) u materja prima (għall-prodotti pproċessati biss)

L-indikazzjoni ġeografika protetta “Olio di Puglia” hija riżervata għaż-żejt taż-żebbuġa extra verġni li jinkiseb miż-żebbuġ tal-varjetajiet ikkultivati nazzjonali li ġejjin, li fil-biċċa l-kbira huma mifruxa fuq skala reġjonali: Cellina di Nardò, Cima di Bitonto (jew Ogliarola Barese, jew anke Ogliarola Garganica), Cima di Melfi, Frantoio, Ogliarola salentina (jew Cima di Mola), Coratina, Favolosa (jew Fs-17), Leccino, Peranzana, li jintużaw waħidhom jew flimkien fl-imsaġar taż-żebbuġ, fi proporzjon ta’ mhux inqas minn 70 %. Jistgħu jintużaw ukoll varjetajiet oħrajn fi proporzjon li ma jaqbiżx it-30 %.

3.4.   Passi speċifiċi tal-produzzjoni li jridu jsiru fiż-żona ġeografika ddefinita

L-istadji kollha tal-proċess ta’ produzzjoni: it-tkabbir, il-ħsad u l-estrazzjoni taż-żejt għandhom iseħħu fiż-żona ġeografika ddefinita.

3.5.   Regoli speċifiċi dwar it-tqattigħ, it-tħakkik, l-ippakkjar, eċċ.

Il-ħżin, l-ibbottiljar u l-ippakkjar għandhom iseħħu fiż-żona ġeografika ddefinita (iż-żona tal-produzzjoni) mhux aktar tard mill-31 ta’ Ottubru wara s-sena tal-produzzjoni taż-żejt.

Il-ħżin huwa stadju tal-proċess ta’ produzzjoni li huwa intiż biex jipproteġi l-prodott kontra tibdil fil-proprjetajiet kimiċi, organolettiċi u l-benefiċċji għas-saħħa tiegħu, imsemmija fil-punt 3.2.

L-ibbottiljar u l-ippakkjar għandhom iseħħu neċessarjament fiż-żona ġeografika ddefinita, minn naħa, sabiex jiġu ssodisfati r-rekwiżiti ta’ kwalità, u b’mod partikolari, sabiex tiġi ppreżervata l-karatteristika determinanti tal-IĠP “Olio di Puglia”, jiġifieri l-konċentrazzjoni tal-bijofenoli, u min-naħa l-oħra, speċjalment sabiex tiġi żgurata t-traċċabbiltà taż-żejt taż-żebbuġa extra verġni ġenwin u awtentiku tal-Puglia u sabiex jiġi żgurat il-kontroll tiegħu. Il-ġustifikazzjoni hija bbażata fuq ir-raġunijiet li ġejjin:

| — | Fil-perjodu li matulu l-prodott ikun jinsab fil-bawżer waqt it-trasport, dan jiġi espost għal temperaturi li huma ogħla minn dawk tal-postijiet tal-ħżin u jiżdiedu b’mod proporzjonali mal-ħin tat-trasport u mal-iskossi mekkaniċi li jirriżultaw (vibrazzjonijiet). Sabiex jitnaqqsu r-riskji ta’ deterjorament prematur tal-karatteristiċi kimiċi u organolettiċi tal-prodott, huwa meħtieġ li, għad-distanzi twal, il-prodott jiġi ppakkjat fi fliexken iżgħar finali. |
| --- | --- |

—

Fil-perjodu li matulu l-prodott ikun jinsab fil-bawżer waqt it-trasport, dan jiġi espost għal temperaturi li huma ogħla minn dawk tal-postijiet tal-ħżin u jiżdiedu b’mod proporzjonali mal-ħin tat-trasport u mal-iskossi mekkaniċi li jirriżultaw (vibrazzjonijiet). Sabiex jitnaqqsu r-riskji ta’ deterjorament prematur tal-karatteristiċi kimiċi u organolettiċi tal-prodott, huwa meħtieġ li, għad-distanzi twal, il-prodott jiġi ppakkjat fi fliexken iżgħar finali.

| — | Il-Puglia tħabbat wiċċha ma’ diversi każijiet ta’ falsifikazzjoni u ta’ frodi li ġew aġġornati mir-rapport Frantoio Italia 2018 tal-korp ta’ sorveljanza tal-ministeru Mipaaft, li jgħid li 50 % tal-każijiet huma relatati maż-żejt tal-Puglia li huwa magħruf għall-kwalità eċċellenti tiegħu, iżda sfortunatament anke għall-għadd ta’ investigazzjonijiet kriminali dwar iż-żejt adulterat (fl-2012, il-pulizija finanzjarja ta’ Siena qabdet 7 722 tunnellata ta’ żejt tal-Puglia bl-ingrossa adulterat). |
| --- | --- |

—

Il-Puglia tħabbat wiċċha ma’ diversi każijiet ta’ falsifikazzjoni u ta’ frodi li ġew aġġornati mir-rapport Frantoio Italia 2018 tal-korp ta’ sorveljanza tal-ministeru Mipaaft, li jgħid li 50 % tal-każijiet huma relatati maż-żejt tal-Puglia li huwa magħruf għall-kwalità eċċellenti tiegħu, iżda sfortunatament anke għall-għadd ta’ investigazzjonijiet kriminali dwar iż-żejt adulterat (fl-2012, il-pulizija finanzjarja ta’ Siena qabdet 7 722 tunnellata ta’ żejt tal-Puglia bl-ingrossa adulterat).

Il-kontenituri li fihom jiġi ppakkjat iż-żejt taż-żebbuġa extra verġni bl-indikazzjoni ġeografika protetta “Olio di Puglia” bil-ħsieb li jitqiegħed fis-suq għall-konsum għandhom ikunu adattati għall-preżervazzjoni xierqa tal-prodott, ma jkunux jesgħu aktar minn 5 litri, ikunu ssiġillati u jkollhom tikketta; fil-każ ta’ bejgħ fis-settur tal-ospitalità, iż-żejt taż-żebbuġa extra verġni bl-indikazzjoni ġeografika protetta “Olia di Puglia” jista’ jiġi ppakkjat f’kontenituri li jkunu jesgħu aktar.

3.6.   Regoli speċifiċi dwar it-tikkettar

Mal-indikazzjoni ġeografika protetta “Olio di Puglia” ma tista’ tiżdied l-ebda deskrizzjoni li ma tkunx prevista b’mod espliċitu fl-Ispeċifikazzjoni tal-Prodott, inklużi dawn l-aġġettivi li ġejjin: “fine” (fin), “scelto” (ta’ kwalità), “selezionato” (selezzjonat), u “superiore” (superjuri). Jistgħu jidhru referenzi affidabbli u li jistgħu jiġu vverifikati li jiddeskrivu l-metodi tal-produtturi individwali jew it-tekniki ta’ produzzjoni, pereżempju: “monovarietale” (minn varjetà waħda), “raccolto a mano” (maqtugħ bl-idejn), eċċ., dment li jkunu ġew awtorizzati minn qabel mill-korp ta’ spezzjoni.

Huwa permess l-użu korrett ta’ ismijiet, ismijiet tal-azjendi, ditti privati u/jew pubbliċi sakemm dawn ma jservux għat-tifħir u biex iqarrqu bil-konsumatur.

L-użu ta’ ismijiet ta’ azjendi agrikoli, ta’ estejts jew ta’ rziezet u l-pożizzjoni ġeografika tagħhom, kif ukoll ir-referenza għall-ippakkjar fl-azjenda agrikola taż-żebbuġ jew fil-grupp ta’ azjendi agrikoli taż-żebbuġ li jinsabu fiż-żona tal-produzzjoni huma permessi biss jekk mill-inqas 51 % tal-produzzjoni tkun inkisbet minn żebbuġ maqtugħ fl-imsaġar taż-żebbuġ li jkunu jagħmlu parti minn din l-istess azjenda agrikola.

L-isem tal-indikazzjoni ġeografika protetta “Puglia”, trid tidher fuq it-tikketta b’karattri ċari u li ma jitħassrux b’mod li jkun jista’ jiġi distint mill-indikazzjonijiet l-oħrajn pprovduti fuq it-tikketta.

It-tikketta trid issemmi s-simbolu Ewropew tal-IĠP u l-logo tal-IĠP “Olio di Puglia” li ġejjin:

Huwa obbligatorju li fuq it-tikketta tiġi indikata s-sena tal-ħsad jiġifieri x-xahar u s-sena tal-ħsad, ix-xahar li jikkorrispondi għal dak tal-estrazzjoni taż-żejt taż-żebbuġa, il-lott u d-data tal-ippakkjar. Barra minn hekk, huwa obbligatorju li jiġi indikat il-perjodu massimu ta’ konservazzjoni li ma jistax jaqbeż 20 xahar mid-data tal-ippakkjar. Ir-referenza għaż-żejt li jinkiseb permezz ta’ metodu tal-produzzjoni organika hija permessa.

4.   Deskrizzjoni fil-qosor taż-żona ġeografika

Iż-żona tal-produzzjoni taż-żejt taż-żebbuġa extra verġni bl-indikazzjoni ġeografika protetta “Olio di Puglia” tinkludi t-territorju amministrattiv kollu tar-reġjun tal-Puglia.

5.   Rabta maż-żona ġeografika

L-applikazzjoni għar-rikonoxximent hija bbażata kemm fuq il-karatteristiċi kwalitattivi kif ukoll fuq ir-reputazzjoni tal-“Olio di Puglia”.

Ir-reġjun tal-Puglia jinsab fil-parti l-iktar fil-Lvant tal-Italja u huwa kkaratterizzat minn klima tipikament Mediterranja, tat-tip semi-arida. Imiss mal-baħar Jonju u mal-parti tan-Nofsinhar tal-baħar Adrijatiku.

Ix-xita annwali ta’ madwar 600 mm mhix regolari u madwar żewġ terzi minnha hija kkonċentrata fil-perjodu tax-xitwa li matulha jista’ jkun hemm ħalbiet tas-silġ f’altitudni baxxa minħabba pressjonijiet ta’ massi ta’ arja kiesħa li jkunu ġejjin mit-Tramunatana jew mill-Grigal.

L-aktar irjieħ frekwenti fil-Puglia jiġu prinċipalment miż-żoni tan-Nofsinhar; fis-sajf, ir-riħ qawwi tax-Xlokk jew tal-Lbiċ jakkumpanjaw flussi ta’ arja sħuna ħafna li jiġu mill-Afrika, li jwasslu għal żidiet rapidi u sinifikanti fit-temperaturi. Fil-biċċa l-kbira tas-sena, ġeneralment it-temperaturi huma moderati ħafna, l-aktar fiż-żoni kostali.

L-ambjent karstiku tal-biċċa l-kbira tat-territorju tal-Puglia u n-nuqqas ta’ xita jagħmlu lir-reġjun partikolarment fqir f’termini ta’ xmajjar tal-wiċċ. Il-Puglia ma għandhiex ilqugħ ta’ muntanji. Nofs it-territorju tal-Puglia huwa ċatt, b’għoljiet li ma jaqbżux il-100 metru. Il-faxxa ta’ għoljiet hija biss ftit aktar minn 680 metru ’l fuq mil-livell tal-baħar. Il-karatteristiċi distintivi tat-tkabbir taż-żebbuġ tar-reġjun tal-Puglia huma attribwibbli għal dawn il-kundizzjonijiet ġeografiċi, orografiċi u pedoklimatiċi partikolari ħafna, li jagħmlu l-qasam agronomiku tas-siġar taż-żebbuġ eċċezzjonali. Il-kundizzjonijiet klimatiċi partikolari osservati fiż-żona ġeografika tipika tat-tkabbir, deskritta qabel, matul l-istadji ta’ akkumulazzjoni taż-żejt u ta’ maturazzjoni tal-frott huma l-ewwel fattur ambjentali importanti, li huwa essenzjali fid-determinazzjoni ta’ ċerti indiċi tal-kwalità tal-prodott, bħall-kontenut ta’ komponenti fenoliċi u ta’ komponenti volatili. L-istress tas-sħana u tal-ilma li jinħoloq waqt l-istadju tal-akkumulazzjoni taż-żejt fiż-żebbuġ (Awwissu-Settembru) jirriżultaw fis-sinteżi tal-polifenoli li jakkumulaw fil-frott. Il-polifenoli jifformaw bħala riżultat tal-istress qawwi, bħal stress tal-ilma u/jew tas-sħana, u jintużaw mis-siġra stess sabiex tiġġieled kontra l-produzzjoni ta’ radikali liberi. Għall-kuntrarju, ix-xita tal-ħarifa (Ottubru-Novembru) tiffavorixxi s-sinteżi ta’ komponenti volatili. Din is-suċċessjoni partikolari tal-kundizzjonijiet klimatiċi osservati fil-Puglia — sħan u nexfin meta ż-żejt jakkumula fil-frott u aktar friski u umdi waqt il-maturazzjoni tagħhom — tiddetermina qabelxejn l-akkumulazzjoni tal-polifenoli, imbagħad tal-komponenti volatili. Il-polifenoli jipprovdu dik it-togħma morra u pikkanti, iżda għandhom ukoll kwalitajiet li huma ta’ benefiċċju għas-saħħa li jikkostitwixxu karatteristika kwalitattiva tipika u distintiva tal-IĠP “Olio di Puglia” meta mqabbla mal-istandard tal-kwalità tal-prodotti tal-istess tip miksuba barra miż-żona tal-produzzjoni. Min-naħa tagħhom, il-komponenti volatili joffru aromi veġetali tipiċi tal-IĠP “Olio di Puglia” deskritti fil-punt 3.2.

L-interazzjoni ta’ dawn il-karatteristiċi, ikkombinata mal-ġenotipi taż-żebbuġ, tiddetermina espressjoni fenotipika unika. Il-letteratura xjentifika li tappoġġja l-influwenza tat-taħlita ġenotip/ambjent fuq il-karatteristiċi kwalitattivi tal-prodott hija abbundanti u l-ewwel referenzi jmorru lura għas-sittinijiet.

Il-varjetajiet ikkultivati prinċipali huma l-aktar varjetajiet antiki kkultivati fir-reġjun u huma mifruxa mat-territorju reġjonali kollu, għalkemm jeżistu żoni aktar speċjalizzati. Dawn il-varjetajiet ikkultivati jippermettu li jinkiseb żejt b’karatteristiċi kimiċi u sensorji speċifiċi, li jistgħu jiġu identifikati b’mod ċar u jiġu rikonoxxuti faċilment mill-konsumatur.

Ir-reġjun tal-Puglia, preċiżament bis-saħħa tad-diversità fil-kundizzjonijiet deskritti hawn fuq, jipproduċi żejt taż-żebbuġa extra verġni li l-kulur, l-aroma tal-frott, it-togħma morra u pikkanti tiegħu jistgħu jvarjaw ħafna. Din il-varjazzjoni, ikkombinata mal-kontenut ta’ bijofenoli (> 250 mg/kg meta jiġi ċċertifikat) ta’ dan iż-żejt, minħabba l-istress tas-sħana u tal-ilma, tikkaratterizza r-rabta maż-żona ġeografika ta’ referenza.

Dan huwa għalhekk l-element li jgħaqqad iż-żjut prodotti fil-Puglia, li l-valuri tat-togħma morra u pikkanti tagħhom ta’ bejn 2 u 7 huma karatteristiċi ta’ kwalità li jiddistingwu l-livell ta’ kwalità taż-żejt taż-żebbuġa extra verġni bl-IĠP “Olio di Puglia” minn dak tal-prodotti tal-istess tip li jinkisbu barra miż-żona tal-produzzjoni.

It-togħma morra u pikkanti dovuta għall-molekuli polifenoli issa tagħmel parti mill-karatteristiċi pożittivi tal-prodott u hija utli ħafna biex tiġi ddeterminata l-freskezza. Fil-fatt, dawn il-molekuli għandhom it-tendenza li jossidaw maż-żmien, b’hekk jitilfu t-togħma karatteristika tagħhom u l-proprjetajiet tajbin għas-saħħa li huma jagħtu lill-prodott. L-Ispeċifikazzjoni tal-IĠP “Olio di Puglia”, li nħolqot sabiex tagħti l-idea ta’ “freskezza” tal-prodott bħala element distintiv, teħtieġ li s-sena tal-ħsad taż-żebbuġ tiġi indikata fuq it-tikketta.

Il-kundizzjonijiet pedoklimatiċi u ġeografiċi speċifiċi jiddeterminaw ukoll il-kompożizzjoni ta’ steroli, ta’ terpeni u volatili, li fiha b’mod partikolari kwantità kbira ta’ eżan li jagħti liż-żjut aroma ta’ ħaxix maqtugħ.

It-tekniki tat-tkabbir jgħinu biex jistabbilixxu u jtejbu dawn il-karatteristiċi, b’mod partikolari l-perjodu tal-ħsad u l-immaniġġjar tat-tisqija.

Il-ħsad ġeneralment isir meta l-indiċi tal-pigmentazzjoni jkun bejn 2 (aktar minn 50 % tal-epikarpju pigmentat) u 5 (100 % tal-mesokarpju pigmentat), jiġifieri qabel ma jonqos il-kontenut ta’ polifenoli. Min-naħa l-oħra, l-immaniġġjar tat-tisqija jsir prinċipalment f’ambjent niexef u meta jiġi pprattikat, ġeneralment tintgħażel it-tisqija supplimentari, sabiex jiġi ppreżervat kemm il-kontenut ta’ polifenoli kif ukoll ta’ komponenti volatili, bil-għan li jiġu stabbiliti l-aromi veġetali tipiċi. Fi kwalunkwe każ, ta’ min jinnota li ż-żewġ tekniki tal-kultivazzjoni jinteraġixxu mas-suċċessjoni partikolari tal-kundizzjonijiet klimatiċi osservati fir-reġjun ta’ Puglia waqt il-maturazzjoni tal-frott billi dawn l-ewwel jiddeterminaw l-akkumulazzjoni tal-polifenoli, imbagħad dik tal-komponenti volatili, biex jinkisbu l-valuri li jikkorrispondu għall-karatteristiċi previsti fl-Ispeċifikazzjoni tal-Prodott fis-seħħ. Finalment, l-interazzjoni ta’ dawn il-karatteristiċi tal-kultivazzjoni u tal-klima, ikkombinata mal-ġenotipi tas-siġar taż-żebbuġ ikkultivati fir-reġjun, tiddetermina espressjoni fenotipika unika.

It-tekniki tal-estrazzjoni jikkontribwixxu wkoll għall-karattru tipiku tal-“Olio di Puglia”. Attwalment, aktar minn elf mitħna taż-żejt huma mifruxa mat-territorju ta’ Puglia, u għandhom tagħmir teknoloġiku ta’ livell għoli u li l-impjegati tagħhom għandhom aċċess għal taħriġ tekniku adegwat biex iżommu ruħhom aġġornati kontinwament, sabiex jiggarantixxu żejt tal-aqwa kwalità u sabiex jottimizzaw il-karatteristiċi tipiċi marbuta mal-preżenza ta’ molekuli polifenoli u ta’ komponenti volatili responsabbli għall-karatteristiċi deskritti fil-punt 3.2.

L-ewwel skoperti relatati mat-tkabbir tas-siġar taż-żebbuġ fil-Puglia jmorru lura għall-Perjodu Neolitiku (5000 sena QK). Dokumenti li jmorru lura għall-1792, għas-sekli 19 u 20 li juru l-kummerċ taż-żejt fir-reġjun tal-Puglia, huma xhieda tal-kwalità rikonoxxuta tal-prodott. Aktar reċentement, il-valur u r-reputazzjoni tiegħu ġew ikkonfermati minn diversi fatturi li nħarġu fis-snin 50, 60, 80 u dawk segwenti fis-seklu 20, kif ukoll minn dokumenti li juru l-kummerċ, u li fuqhom jidher l-isem “Olio di Puglia”.

Ta’ min jinnota wkoll il-preżenza storika ta’ dan il-prodott fil-kummerċ fejn l-“Olio di Puglia” kien jagħmel parti mil-lingwaġġ komuni. Diversi wirjiet pubbliċi bħal kompetizzjonijiet, okkażjonijiet ta’ tidwiq, avvenimenti gastronomiċi u enoloġiċi, korsijiet ta’ studju dwar iż-żejt, organizzati fuq skala nazzjonali u reġjonali, jirreferu b’mod espliċitu għall-isem “Olio di Puglia”. Fost dawn ir-referenzi, ninnotaw b’mod partikolari:

| — | Il-“Guida agli oli extra vergine di Puglia” (Gwida taż-żjut extra verġni tal-Puglia) li turi r-rabta bejn il-gastronomija tal-Puglia u l-“Olio di Puglia” bħala prodott ewlieni tal-ġabra ta’ prodotti agroalimentari tar-reġjun. Din il-pubblikazzjoni ssemmi t-titjib kontinwu tal-kwalità tal-produzzjoni tal-Puglia u r-rikonoxximent tal-premju “Premio extra top” għall-aqwa żjut tal-Puglia. |
| --- | --- |

—

Il-“Guida agli oli extra vergine di Puglia” (Gwida taż-żjut extra verġni tal-Puglia) li turi r-rabta bejn il-gastronomija tal-Puglia u l-“Olio di Puglia” bħala prodott ewlieni tal-ġabra ta’ prodotti agroalimentari tar-reġjun. Din il-pubblikazzjoni ssemmi t-titjib kontinwu tal-kwalità tal-produzzjoni tal-Puglia u r-rikonoxximent tal-premju “Premio extra top” għall-aqwa żjut tal-Puglia.

| — | Il-“Guida gambero rosso 2018” tat il-premju “Tre foglie” lil 17-il azjenda agrikola ta’ Puglia li jipproduċu l-“Olio di Puglia”. |
| --- | --- |

—

Il-“Guida gambero rosso 2018” tat il-premju “Tre foglie” lil 17-il azjenda agrikola ta’ Puglia li jipproduċu l-“Olio di Puglia”.

| — | Il-kompetizzjoni “Oro di Puglia” li ġiet stabbilita fl-2009, issa tinsab fl-10 edizzjoni tagħha u fiha jipparteċipaw diversi produtturi tal-aqwa żjut tal-Puglia. |
| --- | --- |

—

Il-kompetizzjoni “Oro di Puglia” li ġiet stabbilita fl-2009, issa tinsab fl-10 edizzjoni tagħha u fiha jipparteċipaw diversi produtturi tal-aqwa żjut tal-Puglia.

| — | L-“Olio di Puglia” huwa wkoll preżenti f’fieri importanti fl-Italja bħall-Gourmet Food Festival ta’ Torino u SOL ta’ Verona, jew f’fieri internazzjonali bħal Fancy Food u NYIOOC ta’ New York. |
| --- | --- |

—

L-“Olio di Puglia” huwa wkoll preżenti f’fieri importanti fl-Italja bħall-Gourmet Food Festival ta’ Torino u SOL ta’ Verona, jew f’fieri internazzjonali bħal Fancy Food u NYIOOC ta’ New York.

| — | Finalment, diversi inizjattivi, avvenimenti u konferenzi huma organizzati fir-reġjun [Diċembru/2013 “SensAzioni del Sud” f’Conversano; Novembru/2014 “Pane e Olio” f’Cassano delle Murge (BA); Ġunju/2017 “Archeolio ciclotur” f’Avetrana (TA); Novembru/2017 “Il Filo d’Olio” f’Ostuni (BR); Mejju/2018 “Puglia e Olio legame indissolubile...” f’Acaya (LE); Ottubru/2016 “Olio di Puglia dialoghi fluidi” f’Ostuni (BR)]; dawn huma xhieda tar-reputazzjoni stabbilita tal-prodott “Olio di Puglia” kif jindikaw prinċipalment u mhux biss il-kwalità intrinsika ta’ prodott tas-siġar taż-żebbuġ, iżda wkoll il-kapaċità tiegħu li jirrappreżenta territorju ġeografiku sħiħ, ir-reġjun tal-Puglia, bl-istorja, it-tradizzjonijiet, il-pajsaġġ u l-kultura tiegħu. |
| --- | --- |

—

Finalment, diversi inizjattivi, avvenimenti u konferenzi huma organizzati fir-reġjun [Diċembru/2013 “SensAzioni del Sud” f’Conversano; Novembru/2014 “Pane e Olio” f’Cassano delle Murge (BA); Ġunju/2017 “Archeolio ciclotur” f’Avetrana (TA); Novembru/2017 “Il Filo d’Olio” f’Ostuni (BR); Mejju/2018 “Puglia e Olio legame indissolubile...” f’Acaya (LE); Ottubru/2016 “Olio di Puglia dialoghi fluidi” f’Ostuni (BR)]; dawn huma xhieda tar-reputazzjoni stabbilita tal-prodott “Olio di Puglia” kif jindikaw prinċipalment u mhux biss il-kwalità intrinsika ta’ prodott tas-siġar taż-żebbuġ, iżda wkoll il-kapaċità tiegħu li jirrappreżenta territorju ġeografiku sħiħ, ir-reġjun tal-Puglia, bl-istorja, it-tradizzjonijiet, il-pajsaġġ u l-kultura tiegħu.

Referenza għall-pubblikazzjoni tal-Ispeċifikazzjoni tal-Prodott

(It-tieni subparagrafu tal-Artikolu 6(1) ta’ dan ir-Regolament)

It-test konsolidat tal-Ispeċifikazzjoni tal-Prodott huwa disponibbli fuq is-sit tal-Internet: http://www.politicheagricole.it/flex/cm/pages/ServeBLOB.php/L/IT/IDPagina/3335

Jew

billi żżur il-paġna ewlenija tas-sit elettroniku tal-Ministeru tal-Politika Agrikola, l-Ikel u l-Forestrija (www.politicheagricole.it) u tikklikkja fuq “Qualità” [Kwalità] (fin-naħa ta’ fuq tal-lemin tal-iskrin) u wara tagħfas fuq il-kliem “Prodotti DOP IGP STG” (fil-ġenb, fuq in-naħa tax-xellug tal-iskrin) u fl-aħħar tikklikkja fuq “Disciplinari di Produzione all’esame dell’UE” [Speċifikazzjoni soġġetta għall-eżami tal-Unjoni Ewropea].

---

(1)  ĠU L 343, 14.12.2012, p. 1.

---